text:
1Roh Allah deungon teugaih geupeugah bahwa bak watée-watée nyang teuma teuka, siladum ureuëng jimurtat, ji-iengkeue keu Almaseh. Awaknyan jiturot peue nyang jipeugah lé roh-roh nyang sisat dan jiseutôt ajaran-ajaran nibak roh jeuhet, 2nyang jipeusampoe lé ureuëng-ureuëng munafék nyang buhak. Até nurani ureuëng-ureuëng nyan ka seupôt. 3Ureuëng nyan jipeurunoe bék meukawen dan jitam bék jipajoh lé peunajoh nyang ka jipeuteuntée. Padahai peunajoh nyan geucebta lé Po teu Allah keuteupajoh ngon teupeugah teurimong gaséh ubak Gobnyan lé ureuëng-ureuëng nyang ka meuiman ubak Almaseh dan ka jiteupeue ajaran nyang beutôi nibak Allah. 4Peue-peue mantong nyang geucebta lé Allah nyan gét, dan hana meusapeue pi nyang harôh teuanggab hareuem meunyoe ka teuteurimong deungon teupeugah teurimong gaséh ubak Allah. 5Sabab beureukat nibak Po teu Allah dan doá nyang teulakée teupeusabab peunajoh nyan haleue. 6Meunyoe gata tapeurunoe banmandum nyan ubak syedara-syedara nyang seuiman, gata teuma jeuet keupeulayan Isa Almaseh nyang mubuet deungon gét. Dan gata teuma sabe tapasoe lam baten gata ngon feureuman Allah nyang tapeucaya, dan deungon ajaran-ajaran nyang beutôi nyang ka gata seutôt seulawet nyoe. 7Peujiôh kheueh calitra-calitra tahyul nyang hana meuguna. Lateh kheueh droe gata keu udeb lam iébadat. 8Latehan jasmani bacut sagai hase jih, teuma latehan rohani keubiet meuguna lam hai peue mantong, sabab na teukandong janji keu udeb nibak jamén nyoe dan watée nyang teuma teuka. 9Hainyan beutôi dan patot teuteurimong dan teupeucaya sipeunoh até. 10Nyang kheueh sabab jih tanyoe meujuang dan meukeureuja brat, sabab geutanyoe meuharab sipeunoh jih ubak Po teu Allah nyang udeb; Gobnyan kheueh Peuseulamat keu mandum ureuëng, nyang paleng phon na kheueh ureuëng-ureuëng meuiman. 11Peurunoe kheueh mandum nyan dan yue kheueh ureuëng-ureuëng beujiseutôt. 12Bék kheueh na meusidroe ureuëng pih jianggab gata hina sabab gata mantong muda. Nyang sikeubiet jih, bah kheueh gata jeuet keuteuladan keu ureuëng-ureuëng nyang meuiman bah kheueh watée gata meututoe dan pi-e gata, lam cara gata tagaséh seusamoe keudroe-droe dan iman ubak Isa Almaseh, meunan cit ngon udeb gata nyang gleh. 13Watée nyoe, trok án ulôn teuka singoh, gata beubiet-biet tabeuet Alkitab keu dumna ureuëng, tadurong dan gata purunoe awaknyan. 14Bék sampoe gata laloe tapeuguna karonya nibak Roh Allah nyang teubri ubak gata bak watée peumimpén-peumimpén jeumaáh geupeuduek jaroe gobnyan ateueh ulée gata, meunan cit nabi-nabi geupeusampoe feureuman Allah keuhai droe gata. 15Peubuet kheueh mandum nyan deungon biet-biet mangat keumajuan gata jikalon lé mandum ureuëng. 16Jaga kheueh droe gata dan beu até-até kheueh ngon peue nyang gata peurunoe. Bah kheueh gata ngon seutia gata peubuet banmandum nyan, sabab deungon lagée nyan gata ka tapeuseulamat bah kheueh droe gata keudroe meunan cit ngon ureuëng-ureuëng nyang deungoe gata.
Copyright
Learn More


c: text/html

text:
1Zabur Nabi Daud. TUHAN meufeureuman ubak teungku ulôn, "Taduek kheueh blaih uneuen Ulôn, sampoe musoh-musoh gata Ulôn peutaklok keu gata." 2Nibak Sion TUHAN geupeuluwah keurajeuen gata; dan meukuasa kheueh ateueh musoh-musoh gata! 3Bak watée uroe gata teuka deungon kuasa, nibak bukét nyang suci, rakyat gata jimaju deungon suka rela. Lagée iémbon dibeungoh uroe, di ureuëng-ureuëng muda jijak ubak gata. 4Deungon meusumpah TUHAN ka geumeujanji, Gobnyan hana geutarek le, "Droeneueh kheueh imeum keu siumu masa, lagée Melkisedek." 5TUHAN na disiblaih uneuen gata, meunyoe Gobnyan ka teuka beungéh, bubena raja habéh geupeutaloe. 6Gobnyan geuhuköm bansa-bansa, sampoe manyét-manyét manusia meulampa-lampa. Gobnyan geupeubinasa banmandum ureuëng nyang mat kuasa bansaboh muka bumoe. 7Raja geujieb ié lam krueng nyang na bak binéh jalan, óh lheueh nyan geupeuteuga lom, gobnyan meunang.
Copyright
Learn More

robotstxt: allowed

filter: keep


text:
1Sabab nyan, Syedara-syedara ulôn nyang lôn cinta, meunan kheueh kira jih gata udeb ngon biet-biet meuiman ubak Tuhan. Até ulôn meucen that keugata! Gata kheueh keubanggaan ulôn nyang peujeuet ulôn geumbira. 2Gata hei inong Euodia dan meunan cit gata inong Sintike! Ulôn lakée ngon meuharab that mangat gata saboh até sibagoe ureuëng-ureuëng nyang saboh iman. 3Keu rakan ulôn nyang seutia, ulôn lakée cit mangat gata bantu ureuëng inong nyoe. Awaknyan ka jimubuet brat that meusajan ulôn keuteupeusampoe Haba Gét nyang teuka nibak Allah; saban cit lagée Klemen dan banmandum ureuëng laén nyang jimeukeureuja meusajan ulôn. Nan-nan awaknyan na lam Kitab Ureuëng Udeb. 4Seumoga gata sabe lam geumbira sabab gata ka udeb meusaboh ngon Tuhan. Sigoe teuk ulôn peugah: meugeumbira kheueh! 5Bah kheueh mandum ureuëng hase jikalon sikeub gata nyang gét até. Sabab hana treb lé Tuhan teuma teuka. 6Bék kheueh khawate keuhai peue mantong. Lam hai-hai peue mantong. Lam sigala hai meudoá kheueh dan kirém kheueh meulakée gata ubak Allah. Peue nyang gata peureulée, bri tée kheueh nyan ubak Po teu Allah ngon cara gata peugah teurimong gaséh. 7Teuma seujahteura nyang teuka nibak Allah hana mungken hase jimuphom lé manusia, teuma jeuet até dan pikeran gata nyang ka meusaboh ngon Isa Almaseh. 8Akhé jih, Syedara-syedara, pasoe kheueh pikeran gata ngon hai-hai nyang na asoe, nyang patot teupujoe, na kheueh hai-hai nyang beutôi, nyang teuhoreumat, nyang ade, mureuni, maméh, dan jroh. 9Peujak kheueh peue nyang ka gata meurunoe dan gata teurimong nibak ulôn; bah kheueh nyan nibak tutoe haba meunan cit nibak buet-buet nyang ulôn keureuja. Allah teumpat sigala seujahteura, teuma na meusajan gata. 10Lam udeb lôn nyang meusaboh ngon Tuhan, ulôn meurasa mubahgia that, sabab óh ka lheueh meunan treb, jinoenyoe gata na watée lom tapike ulôn. Nyang lôn meukeusut kon gata katatuwoe keulôn; gata keubiet takalon ulôn, teuma gata hana meuteumé watée keugata tunyok hainyan. 11Ulôn peugah nyoe kon sabab di ulôn nyoe kakureueng sipeue-peue, sabab ulôn ka lôn meurunoe teurasa puih ngon peue nyang na. 12Ulôn ka lôn rasa udeb lam keuadaan kureueng hana sapeuena, dan ka teuma lôn rasa udeb ngon atra nyang leubeh. Ulôn ka lôn teupeu rahsia jih keu ulôn hadab keuadaan nyang pakriban mantong; bah kheueh lam keuadaan makmu meunan cit lam keuadaan gasien, bah kheueh lam keuadaan meuwáh meunan cit lam keuadaan kureueng hana sapeuena. 13Ngon kuasa nyang geubri lé Almaseh keu ulôn, nibak ulôn kana teunaga keu lôn meuhadab ubak peue-peue mantong keuadaan nyang teuka. 14Teuma gata katatulông ulôn lam keuadaan ulôn sosah; dan peue nyang gata peubuet nyan keubiet gét lagoena. 15Syedara-syedara ureuëng Filipi! Gata keudroe tateupeue that bahwa bak watée ulôn tinggai Makedonia yoh masa ilée, bak watée Haba Gét nyan ulôn tabu phon-phon that, gata kheueh saboh sagai jeumaáh nyang tulông ulôn; dan gata teuma saboh sagai jeumaáh nyang meusajan ngon lôn tarasa laba rugoe. 16Bak watée ulôn na di Tesalonika dan ulôn peureulée bantuan, ka leubeh nibak sigoe gata kirém bantuan ubak ulôn. 17Nyan kon meumakna bahwa ulôn teuma keuneuk teurimong meuneubri. Nyang ulôn lakée na kheueh mangat ulôn jeuet lôn ngieng hase-hase nyang teutamah keulaba gata. 18Ulôn ka kuteurimong banmandum -- bahkan leubeh nibak nyang seb! Banmandum meuneubri nyang gata kirém keu ulôn, ka lôn teurimong meulalu Epafroditus. Jinoenyoe ulôn kana banmandum nyang ulôn peureulée. Meuneubri-meuneubri nyang nibak gata nyan na kheueh lagée bée mangat nyang teupeuseumah ubak Po teu Allah dan nyang geuteurimong lé Allah ngon mangat até. 19Allah nyang ulôn seumah, nyang meulimpah ngon keukayaan lam Isa Almaseh, teuma teupeupeunoh peue-peue nyang gata peureulée. 20Teupujoe kheueh Allah Bapak geutanyoe siumu masa! Amin. 21Peutrok kheueh saleuem ulôn ubak banmandum umat Allah nyang meusaboh ngon Isa Almaseh. Dan teurimong kheueh teuma saleuem nibak syedara-syedara nyang na meusajan ulôn disinoe. 22Banmandum umat Allah nyang na lam banda nyoe, nyang phon that awaknyan nyang na lam meuligoe Kaisar, jikirém saleuem keugata mandum. 23Seumoga Tuhan geutanyoe Isa Almaseh geubri beureukat keugata mandum. Horeumat kamoe, Paulus dan Timotius
Copyright
Learn More


text:
1Bak watéenyan di nanggroe Israel hana meuraja. Sukée Dan mantong jimita-mita daerah mangat jeuet keu teumpat wilayah geuh, sabab awaknyan gohlom cit meuteumé tanoh meusajan ngon sukée-sukée nyang laén didalam bansa Israel. 2Lé sababnyan awaknyan laju jipiléh limong droe ureuëng nyang gagah ngon beuhe lamkawan banmandum kawöm didalam sukée awaknyan nyang na tinggai di Zora dan Esytaol, laju jibri tugaih keu banlimong droe nyan mangat jijak seulidek nanggroe nyan. Dan beurangkat kheueh awaknyan, dan óh trok nibak wilayah meugunong-gunong di dalam wilayah Efraim. Disinan awaknyan jimudom di rumoh Mikha. 3Bak watée jikeuneuk tamong u dalam rumoh nyan teudeungoe laju lé awaknyan peumuda Lewi nyan teungoh jipeugah haba. Dan awaknyan pi ka jituri nibak loghat ureuëng Lewinyan. Lé sababnyan, awaknyan laju jipeurab ubak gobnyan sira jitanyong, "Peue buet droeneueh disinoe? Peue urosan droeneueh? Soe nyang ba droeneueh keunoe?" 4Geujaweueb lé ureuëng mudanyan, "Ulôn na disinoe sabab lé Mikha. Gobnyan kheueh nyang ka geu angkat ulôn jeuet keu teungku imeum geuh, dan geubri teuma gaji keu ulôn." 5Jipeugah lé awaknyan ubak gobnyan, "Meunyoe meunan, tulông kheueh neutanyong ubak Po teu Allah peu kheueh meujak kamoenyoe meuhase atawa hana." 6Geujaweueb lé teungku imeum nyan, "Bék khawate, meuneujak droeneueh nyan ka geureustu lé TUHAN." 7Óh lheuehnyan jijak kheueh laju ban limong droe ureuëng nyan u Lais. Disinan awaknyan jingieng laju peunduduek nyang na disinan. Nyata kheuehnyan nibak awaknyan, bahwa cara udeb peunduduek disinan saban that ngon cara udeb peunduduek Sidon. Bahpi awaknyan jiôh tinggai teuaséng, dan jiôh nibak bansa Sidon, awaknyan udeb aman ngon teuntram, hana meumusoh, udeb makmu dan hana teuma kureueng meusapeue pi. 8Bak watée ban limong droe ureuëng nyan jiriwang ubak mandum sukée gobnyan di Zora dan Esytaol, awaknyan laju jilakée lé sukée droe jih mangat jipeugét laporan. 9- 10Jipeugah lé awaknyan, "Jak geutanyoe tajak prang Lais. Kamoe ka kamoe jak keunan, dan kalheueh teuma kamoe kalon bahwa tanoh awaknyan diet that-that, luwah dan makmu, peue-peue mantong na disinan. Bék teutab mantong disinoe sampoe tanyoe hana tapeubuet sapeue. Beubagaih kheueh tajak keudeh dan jak reubot kheueh laju nanggroe nyan. Gatanyoe teuma tateupeue bahwa peunduduek disinan hana jisangka-sangka mubacut pi bahwa gatanyoe teuma tajak prang awaknyan. Kamoe yakén bahwa Po teu Allah ka geujok nanggroe nyan ubak gata." 11Lé sabab nyan, jak kheueh laju nibak Zora dan Esytaol 600 droe sukée Dan. Deungon sinjata nyang leungkab, 12awaknyan jijak u bagian barat Kiryat-Yearim di wilayah Yehuda laju jipeudong khimah disinan. Nyang kheueh sabab jih teumpat nyan sampoe án saátnyoe mantong teuboh nan Teumpat Meukhimah Dan. 13Phon nibak teumpatnyan awaknyan geujak laju u daerah meugunong-gunong Efraim sampoe trok u rumoh Mikha. 14Ban limong droe ureuëng tukang meuluem nyan jipeugah ubak rakan-rakan jihnyan, "Peu kheueh gatanyoe tateupeue bahwa di dalam saboh-saboh rumoh nyang na disinoe na jikeubah patong nyang meulapéh deungon pirak? Na cit patong-patong nyang laén dan Efod. Ci tapiké peue nyang harôh tanyoe peubuet." 15Óh lheueh nibak nyan awaknyan jijak laju u rumoh Mikha, di teumpat peumuda Lewi nyan tinggai, dan jitanyong laju keuadaan gobnyan. 16Bak watéenyan ban 600 droe tantra sukée Dan, nyang meusinjata leungkab nyan, teungoh jidong dikeue pintoe geureubang. 17Ban limong droe mata-matanyan jitamong laju u dalam rumoh, laju jijakcok patong kayée nyang meulapéh deungon pirak meusigoe deungon patong-patong nyang laén, dan meunan cit Efod. Peumuda Lewinyan teungoh geudong lamkawan ban nam reutôh tantra nyan dibabah pintoe geureubang. 18Bak watée banlimong droe ureuëng nyan jitamong u dalam rumoh Mikha dan jicok Efod meunan cit deungon banmandum patong-patong beuralanyan, peumuda Lewi nyan laju geutanyong, "Peu kheueh nyoe nyang awaknyoe peubuet?" 19Awaknyan jijaweueb, "Iem! Hánjeuet teumanyong. Seutôt mantong ho nyang kamoe jak, eunteuk gata jeuet keupeunasihat dan teungku imeum kamoe. Nibak jeuet keu teungku imeum keu saboh keuluwarga, leubeh gét jeuet keu teungku imeum keu saboh sukée!" 20Peumuda Lewi nyan galak that geudeungoe saran nyang lagée nyan. Lé sababnyan, gobnyan laju geucok Efod dan patong-patong beurala nyan laju geuseutôt ngon awaknyan. 21Óh lheuehnyan rombongan nyan laju jijak lom, dikeue that aneuëk miet nyang jak, beulatang peulara dan barang-barang awaknyan. 22Bak watée awaknyan ka jiôh, Mikha laju geuhôi mandum teutangga geuh dan geupakat laju awaknyan mangat jijak tiyeub ureuëng-ureuëng Dan nyan. Óh ka to ngon awaknyan, 23Mikha dan ureuëng-ureuëng geuhnyan laju jiklik-klik geumeuhôi ngon su nyang riôh keu awaknyan. Di ureuëng-ureuëng sukée Dan nyan jipaleng laju u likot sira jitanyong ubak Mikha, "Peue hai? Pakon tajak ngon ureuëng nyang ramé meunan bagoe?" 24Geujaweueb lé Mikha, "Awaknyoe ka jipeuplueng patong-patong ulôn meunan cit deungon teungku imeum ulôn, sampoe ulônnyoe ka hana sapeue na le, óh lheuehnyan mangat mantong gata peugah, 'Peue hai!' " 25Jipeugah lé ureuëng-ureuëng sukée Dan nyan, "Leubeh gét tasumpai babah gatanyan; bék sampoe ureuëng-ureuëng nyoe beungéh dan jiseupôt gata. Eunteuk gata dan banmandum keuluwarga gata maté." 26Óh lheueh jipeugah nyang lagéenyan di ureuëng sukée Dan nyan laju jijak lom teuma. Mikha jikalon bahwa awaknyan jiôh leubeh teuga nibak jihnyan, lé sababnyan geuhnyan jigisa laju jijakwoe. 27- 28Óh ka lheueh jipeuplueng teungku imeum nyan lé ureuëng sukée Dan meunan cit deungon barang-barang ngon peubuet iébadat peuneugét Mikha, awaknyan laju jijak prang Lais, banda nyang peunduduek jih aman dan teuntram. (Banda nyan na lam saboh pantôn ngon banda Bet-Rehob). Ureuëng-ureuëng Dan nyan laju jipoh maté banmandum peunduduek Lais dan jitot laju banmandum bandanyan. Hana nyang trok jijak tulông sukée-sukée Lais nyan sabab teumpat awaknyan jiôh teuaséng nibak Sidon. Óh lheuehnyan di ureuëng-ureuëng Dan laju jipeudong lom bandanyan dan jitinggai teuma disinan. 29Nan bandanyan laju jigantoe deungon nan banda Dan, meunurot nan bapak indatu awaknyan, nyan kheueh Dan, aneuëk Nabi Yakub. 30Patong beurala nyang awaknyan ba nyan, jipeudong laju di bandanyan óh lheueh nyan jiangkat teuma Yonatan, aneuëk Gersom, cucoe Nabi Musa, jeuet keu teungku imeum awaknyan. Keuturonan Gersom nyoe teutab jeuet keu teungku imeum sukée Dan trok án masa umat Israel teu angkot teujak tiek u nanggroe laén. 31Patong beurala nyang jipeugét lé Mikha nyan teutab na di Lais simantong Khimah TUHAN na mantong di Silo.
Copyright
Learn More


text:
1Hai ureuëng-ureuëng saléeh, meusurak geumbira kheueh sabab peue nyang ka geupeubuet lé TUHAN; patot that lé ureuëng jujoe jipujoe-pujoe. 2Meusyukoe kheueh ubak TUHAN deungon keucapi, meuca-e kheueh keu Gobnyan deungon ji-iréng lé irama musik. 3Neu ca-e kheueh lagu nyang barô keu TUHAN, peumeu én kheueh keucapi deungon beujroh-jroh dan meusurak kheueh deungon geumbira! 4Banmandum peue nyang geukheun lé TUHAN jeuet teupeucaya; Gobnyan seutia ubak peue mantong nyang geupeubuet. 5Gobnyan geucinta ubak keujujoran dan keuadelan; bansaboh bumoe peunoh deungon gaséh Gobnyan. 6TUHAN geubri peurintah, teuma langét pi teucebta; mata uroe, buleuen dan bintang geupeujeuet deungon sabda Gobnyan. 7Banmandum ié laôt geugumpôi bak saboh teumpat, samudra nyang raya laju geuteun bak saboh beudongan. 8Bah kheueh bansaboh bumoe jitakot keu TUHAN dan peunduduek donya jihoreumat Gobnyan. 9Sabab Gobnyan meusabda, laju banmandum geupeujeuet; Gobnyan geubri peurintah, teuma banmandum nyan hase na. 10TUHAN geupeu bateue peue nyang jireuncana lé bansa-bansa, niet awaknyan laju geusampôh rata. 11Teuma reuncana TUHAN teutab meuteun, reuncana Gobnyan teutab na sipanyang jamén. 12Mubahgia kheueh bansa nyang jiaku TUHAN sibagoe Allah jih, mubahgia kheueh umat nyang geupiléh lé Gobnyan jeuet keuhak milék Gobnyan! 13Didalam syeuruga TUHAN geukalon u miyueb, dan Gobnyan geukalon banmandum umat manusia. 14Nibak takhta Gobnyan TUHAN geupeurati banmandum makhluk nyang tinggai di ateueh bumoe. 15Gobnyan kheueh nyang peusaneut até awaknyan, dan geuteupeue peue mantong nyang jipeubuet lé awaknyan. 16Raja hana hase meunang deungon le tantra, sipa-i hana seulamat sabab le teunaga jih. 17Guda hana hase teucok keubangga mangat jeuet keumeunang, teunaga jih nyang rayeuk hana hase teupeuseulamat droe jih. 18TUHAN geujaga ureuëng-ureuëng nyang taqwa nyang meuharabkan geunaséh Gobnyan. 19Gobnyan geupeuseulamat awaknyan nibak mawöt, dan geupeu udeb awaknyan bak watée musém deuk. 20Teuma geutanyoe meuharab ubak TUHAN, Gobnyan kheueh nyang tulông dan nyang bila geutanyoe. 21Geutanyoe meusukaria sabab Gobnyan dan peucaya ubak nan Gobnyan nyang suci. 22Seumoga kamoe teutab Droeneueh gaséh, ya TUHAN, sabab kamoe meuharab ubak Droeneueh mantong.
Copyright
Learn More


text:
1Kira-kira bak watée nyan, raja nibak nanggroe Babel, nyang nan geuh Merodakh Baladan bin Baladan, jideungoe bahwa Raja Hizkia ban puléh sakét. Teuma lé gobnyan laju geuyuejak ureuëng droe geuh ubak Raja Hizkia keu jipeusampoe surat dan hadiah keu Raja Hizkia nyan. 2Hizkia geusambot utosan nyan deungon seunang até dan geutunyok laju ubak awaknyan peue-peue nyang na hareuta keukayaan gobnyan, na kheueh méuh dan pirak, reumpah-reumpah dan minyéuk mangat bée, dan banmandum peuleungkapan tantra gobnyan. Hana meusapeue pi di dalam meuligoe dan bansaboh keurajeuen gobnyan nyang hana geupeuleumah ubak awaknyan. 3Óh lheuehnyan Nabi Yesaya laju geumeuhadab ubak Raja Hizkia dan geutanyong, "Pané teuka awaknyan banmandum? Dan peue jipeugah lé awaknyan?" Geujaweueb lé Hizkia, "Awaknyan teuka nibak Babel, nanggroe nyang paleng jiôh." 4"Peue nyang jikalon lé awaknyan didalam meuligoe?" geutanyong lé Yesaya lom. "Peue-peue nyang na," geujaweueb lé Hizkia. "Hana barang nyang na didalam beundahara meuligoe nyang hana ulôn peuleumah ubak awaknyan." 5Laju geupeugah lé Yesaya ubak raja, "TUHAN Nyang Mahakuasa meufeureuman, 6'Teuma trok saát jih banmandum keukayaan nyang na dalam meuligoe droeneueh, dan nyang ka geugumpôi lé indatu droeneueh trok nibak uroe nyoe, jiangkot u Babel. Hana nyang tinggai. 7Nibak aneuëk cucoe droeneueh na nyang jicok dan jipeujeuet keu peugawée didalam meuligoe keu jipeutimang raja Babel.' " 8Geujaweueb lé Raja Hizkia, "Jroh that peusan TUHAN nyang droeneueh peusampoe ubak ulôn." Gobnyan geujaweueb lagée nyan sabab geupike: "Asai keurajeuen ulôn aman dan damé simantong ulôn udeb."
Copyright
Learn More


text:
1- 5Dua uroe teuma óh lheueh nyan, Nabi Daud dan aneuëk buah gobnyan geugisa lom teuma u banda Ziklag. Óh watée ka trok keunan, laju deuh geukalon bahwa ureuëng Amalek ka jiseureubu bagian seulatan nanggroe Yehuda dan jiprang teuma Ziklag. Awaknyan hana geupoh ureuëng meusidroe pi. Teuma geutot sampoe habéh sapan sapa banda nyan dan óh lheuehnyan geubeudôh disinan geujak laju gobnyan sira geuba sajan bubena ureuëng inong, aneuëk manyak dan peunduduek nyang laén teuma. Meunan cit awaknyan ka jiteuen sidroe keuluwarga Nabi Daud dan keuluwarga aneuëk buah gobnyan, meunan cit deungon bandua droe peurumoh Nabi Daud, Ahinoam dan Abigail. Nabi Daud dan aneuëk buah gobnyan lumpah that seudeh, sampoe awaknyan laju geumo musok-musok hana piôh sampoe rab pansan. 6Aneuëk buah Nabi Daud keubit that aloh alah sabab ka gadôh aneuëk peurumoh geuh. Sabab nyan awaknyan jikeuneuk geulawa Nabi Daud deungon aneuk batée. Jadi Nabi Daud na dalam keuadaan susah that-that, teuma até gobnyan geupeuteuga lom lé TUHAN Po teu Allah. 7Lé Nabi Daud geupeugah ubak Teungku Imeum Abiyatar aneuëk Ahimelekh, "Taba kheueh laju efod nyan keunoe ubak ulôn!" Teuma lé Abiyatar laju geuba efod nyan ubak gobnyan. 8Óh lheuehnyan geuteumanyong kheueh lé Nabi Daud ubak TUHAN, "Peu kheueh harôh ulôn tiyeub ho nyang jijak kawan ureuëng nyang seureubu nyan? Peu kheueh hase ulôn seutôt awaknyan?" Geujaweueb lé TUHAN, "Nyoe, jak let kheueh laju; gata teuma meurumpok ngon awaknyan dan tapeubeubaih bubena tawanan." 9- 10Ban geudeungoe nyan laju geubeurangkat kheueh Nabi Daud meusigo-sigo deungon ban nam reutoih droe aneuëk buah gobnyan. Bak watée awaknyan sampoe nibak binéh Krueng Besor, Nabi Daud geupeujak laju meuneujak gobnyan deungon aneuëk buah na 400 droe; seudangkan nyang 200 droe teuk nyan tinggai disinan. Sabab ka hék that-that dan hán hase jijeumeurang Krueng Besor. 11Teungoh jijak nyan aneuëk buah Nabi Daud meurumpok teuma deungon sidroe aneuëk agam ureuëng bansa Meusé di padang, laju aneuëk nyan geucok geuba jak peuhadab ubak Nabi Daud. Aneuëknyan laju geubri makheuen meunan cit deungon ié jieb, 12meunan cit deungon peunajoh kue boh ara, dan dua boh karang boh anggô nyang ka tho. Óh ka lheueh gobnyan jimakheun, teunaga aneuëknyan ka puléh lagée bak nyang ka; rupari aneuëk nyan ka lhée uroe jiteuen deuek hana jimakheuen meunan cit ngon jijieb ié! 13Óh lheuehnyan Nabi Daud geutanyong ubak aneuëk nyan, "Soe teungku gata, dan dipat asai gata?" Jijaweueb lé aneuëk nyan, "Ulôn ureuëng nanggroe Meusé, namiet sidroe ureuëng Amalek. Ulôn jitinggai lé teungku lôn na lhée uroe nyang ka lheueh sabab ulôn deumam. 14Kamoe ka lheueh kamoe jak prang wilayah ureuëng Kreti di wilayah seulatan Yehuda dan wilayah marga Kaleb, dan kamoe ka kamoetot habéh banda Ziklag." 15Laju geutanyoeng lé Nabi Daud ubak aneuëk nyan, "Peu kheueh tatem gata intat ulôn ubak geurombolan nyan?" Jaweueb lé aneuëk nyan, "Ulôn tem, asai Teungku meujanji ubak ulôn deumi nan Po teu Allah, bahwa ulôn hana Teungku peumaté atawa Teungku seurah ubak Teungku Amphon droe ulôn." 16Laju di aneuëk nyan jijak intat awaknyan u teumpat geurombolan nyan. Bak watée nyan anggota geurombolan nyan na disinan teuma meutabu saboh saho di daerah teumpat nyan, sira jimakheuen ngon jijieb ié lom ngon jimeu hura-hura sira jikém-kém ban galak droe jih sabab jai that-that barang nyang jireupah nibak nanggroe ureuëng Filistin dan Yehuda. 17Bak watée mata uroe ka jiteubiet óh beungoh singoh nyan, awaknyan laju geuprang lé Nabi Daud, dan muprang nyan meuseub-seub sampoe án malam uroe. Seulaén peuet reutoih droe ureuëng muda nyang jipuplueng droe deungon jipasang unta, hana meusidroe pih nibak musoh nyan nyang hase jipeuseulamat droe. 18Nabi Daud ka meuhase geupeubeubaih peue mantong nyang ka ji reupah lé ureuëng Amalek, meunan cit ban dua droe ureuëng binoe geuh; 19hana meusapeue pih nyang gadôh. Banmandum aneuëk agam dan aneuëk inong meunan cit deungon hareuta nyang jireupah lé ureuëng Amalek, geucok lom teuma lé Nabi Daud. 20Di sampeng nyan Nabi Daud geureupaih teuma banmandum bubiri dan beulatang peulara. Beulatang-beulatang nyan laju geu paroih lé aneuëk buah Nabi Daud dikeue, teupeu meungkléeh nibak banmandum hareuta nyang teureupah nyang laén, dan awaknyan jipeugah, "Nyoe jeumba keu Nabi Daud!" 21Óh ka lheuehnyan Nabi Daud laju teuma geugisa ubak ureuëng nyang dua reutoih droe nyang ka lumpah leumoh ngon hék keu jiseutôt gobnyan, dan jitinggai nibak binéh Krueng Besor. Awaknyan laju jijak sambot Nabi Daud meunan cit deungon aneuëk buah gobnyan, dan Nabi Daud laju geupeutô sira geumumat jaroe ngon awaknyan. 22Teuma lamkawan aneuëk buah Nabi Daud nyang na meusajan-sajan jiseutôt gobnyan, na teuma nyang jeuhet dan leuha ngon waba. Awaknyan jipeugah, "Banmandum ureuëng nyoe hana nyang jiseutôt; lé sababnyan awaknyan hana hak jiteumé sapeue nibak barang nyang teureupah nyan. Awaknyan teuma jeuet jicok aneuëk peurumoh jih óh lheuehnyan jeuet jijak ho rot jih." 23Teuma geujaweueb lé Nabi Daud, "Syedara-syedara ulôn, bék kheueh gata nyoe tapeubuet nyang lagée nyan deungon peue nyang ka geubri lé TUHAN ubak geutanyoe! Bukon kheueh geutanyoe ka geulindong lé Gobnyan dan geupeumeunang tanyoe ateueh kawan peurampok nyan? 24Lé sababnyan meusidroe pih hana jeuet situju keu usui nyan! Banmandum ureuëng harôh meuteumé jeumba nyang sadub le jih: ureuëng nyang tinggai nyang jaga barang-barang geutanyoe meunan cit harôh jiteurimong jeumba nyang sadub le jih lagée jeumba ureuëng nyang maju u dalam prang." 25Óh lheueh nyan hainyan geupeugét lé Nabi Daud ka jeuet keu saboh peuratoran nyang ka jeuet undang-undang, jitaát banmandum lé ureuëng Israel sampoe nibak uroenyoe. 26Bak watée Nabi Daud geugisa u Ziklag gobnyan laju geukirém siladum nibak barang-barang nyang teureupah nyan keu mandum peumimpén nyang na di banda-banda Yehuda nyang ka jidukong gobnyan, sira jipeugah, "Nyoe kheueh hadiah keu gata nibak barang nyang teureupah dalam mideuen prang nibak musoh TUHAN." 27- 31Banda nyan na kheueh: Betel dan Rama di bagian seulatan Yehuda, Yatir, Aroër, Sifmot, Estemoa, Rakhal, meunan cit deungon banda Yerahmeel, banda-banda ureuëng Keni, Horma, Bor-Asan, Atakh dan Hebron. Banmandum banda nyan dipat Nabi Daud dan aneuëk buah gobnyan ka lheueh geu meugeumbara, geukirém banmandum hadiah nyan.
Copyright
Learn More


text:
1Bak masa Nabi Daud geumat peurintah, teuka kheueh bala musém deuk nyang lumpah hibat dan treb jih lhée thon peunoh. Laju Nabi Daud geulakée peutunyok ubak TUHAN keuhai deuk nyan, dan TUHAN meufeureuman, "Teuka bala musém deuk nyan na kheueh sabab salah si Saul dan keuluwarga jih, jihnyan ka jipoh maté banmandum ureuëng-ureuëng Gibeon." 2(Ureuëng-ureuëng Gibeon nyan bukon ureuëng Israel; awaknyan jitamong u dalam keulompok ubit nibak ureuëng Amori. Dan di ureuëng Israel ka jimeujanji bahwa awaknyan teuma jilindong, teuma Saul ka jiuseuha keu jipeuhabéh awaknyan sabab jihnyan nyang jipike na kheueh keu keupeuntengan ureuëng Israel dan Yehuda.) Dan Nabi Daud laju geutawök ureuëng-ureuëng Gibeon nyan, 3dan geutanyong ubak awaknyan, "Peu kheueh nyang jeuet ulôn peubuet keu gata? Ulôn keuneuk teuboih buet nyang salah nyang ka geupeubuet lé Saul u ateueh gata, mangat gata tabri beureukat keu umat TUHAN." 4Jaweueb awaknyan, "Peukara kamoe deungon Saul meunan cit deungon keuluwarga gobnyan hana hase teupeuseuleusoe ngon pirak atawa ngon méuh, teuma dikamoe pih hana meuheuet keuneuk poh maté bahpi meusidroe kong lamkawan bansa Israel." Laju geupeugah lom lé Nabi Daud, "Meunyoe meunan, peue nyang gata lakée jeuet ulôn peubuet?" 5Jaweueb awaknyan, "Saul raja nyang ka geupiléh lé TUHAN nyan geukeuneuk peubinasa kamoe banmandum sampoe kamoenyoe ranab nibak bansaboh tanoh Israel. 6Lé sabab nyan, neuseurah kheueh ubak kamoe tujoh droe keuturonan nyang agam, mangat awaknyan kamoe gantung dikeue TUHAN di Gibea, banda Raja Saul keudroe." Geujaweueb lé raja, "Get kheueh, awaknyan teuma ulôn jok ubak gata." 7Teuma sabab Nabi Daud dan Yonatan ka lheueh geumeusumpah sabe keudroe-droe geuh, Nabi Daud hana geuseurah Mefiboset aneuëk Yonatan. 8Nyang geucok lé Nabi Daud na kheueh Armoni dan Mefiboset, nyang na kheueh ban dua droe aneuëk agam Saul nyang jipeulahé lé ma jih ureuëng inong Rizpa aneuëk Aya; meunan cit ban limong aneuëk agam si Merab aneuëk inong Saul, aneuëk-aneuëk nyan lahé nibak hase jimeukawen Merab deungon Adriel aneuëk si Barzilai, ureuëng Mehola nyan. 9Awaknyan geujok laju ubak ureuëng-ureuëng Gibeon, dan ban tujoh droe ureuëng nyan meuninggai maté teugantueng di ateueh bukét dikeue TUHAN. Huköman maté nyan teulaksana nibak musém semi, bak watée bak jelai ka jipeuphon koh. 10Dan si Rizpa gundek Saul, jileueng laju ija krong keudroe jih di ateueh batée diteumpat manyét-manyét nyan teu-éh teulinteung. Rizpa hana jijak nibak teumpat nyan phon awai musém keumeukoh sampoe nibak jitreun ujeuen bak musém luroih ôn kayée. Gobnyan hana jipeubiyeu manyét-manyét nyan jicutok lé cicém-cicém óh watée uroe dan lé beulatang juah bak watée malam teuka. 11Bak watée teujak peugah ubak Nabi Daud peue nyang ka geupeubuet lé Rizpa, 12gobnyan laju geujakcok tuleueng-tuleueng Saul dan Yonatan nibak peunduduek banda Yabes di Gilead. (Awaknyan ka jajak cua tuleueng-tuleueng nyan nibak tanoh luwah di banda Bet-San, di teumpat ureuëng Filistin jigantung manyét-manyét nyan óh ka lheueh jipeutaloe Saul di bukét Gilboa.) 13Banmandum tuleueng Saul dan tuleueng Yonatan nyan geuba nibak teumpat nyan, meunan cit geupeusapat teuma dumna tuleueng ban tujoh droe ureuëng nyang ka teugantueng nyan. 14Óh lheueh nyan tuleueng-tuleueng Saul dan Yonatan dan tuleueng ban tujoh droe ureuëng nyan geutanom laju u dalam jrat Kish bapak Saul di Zela dalam wilayah Benyamin. Óh ka seuleusoe banmandum nyan geupeubuet nyang sisuai deungon peurintah raja, barô kheueh Po teu Allah geupeukabui doá awaknyan keu nanggroe nyan. 15Lamkawan ureuëng Filistin dan ureuëng Israel beureutoih lom prang. Nabi Daud dan aneuëk buah gobnyan geujak laju u mideuen prang keu teujak meuheungko deungon ureuëng Filistin. Dalam prang nyan Nabi Daud jiteuka hék nyang biet-biet mupalo. 16Dan teuka kheueh ubak gobnyan sidroe ureuëng rayeuk lagée gogasi nyang nanjih Yisbi-Benob. Kapak jih teupeugét nibak peurunggu nyang brat jih na kira-kira lhée siteungoh kilo gram. Meunan cit lé ureuëng nyan jigulam peudeueng nyang barô, dan ureuëngnyan yakén that deungon alat jih nyan nibak goenyan ka hase jipeutaloe Nabi Daud. 17Teuma Abisai bin Zeruya bagaih that teuka jijak tulông Nabi Daud. Laju jiheuntam gogasi nyan dan lam watée sikeujab nyan cit teuma manusia gogasinyan maté. Óh lheueh nyan aneuëk buah Nabi Daud jimeulakée mangat Nabi Daud geumeujanji hana geuseutôt le óh watée na prang dipat mantong. "Teungku Amphon na kheueh harapan Israel, bék sampoe kamoe geumadôh Teungku Amphon," jipeugah lé awaknyan. 18Teuma jiteuka lom prang ngon ureuëng Filistin di Gob. Lam prang nyan Sibkhai ureuëng Husa jipoh maté teuma sidroe ureuëng gogasi nyang nanjih Saf. 19Nibak prang nyang laén deungon ureuëng Filistin di Gob, Elhanan aneuëk si Yair di Betlehem ka jipoh maté Goliat nibak Gat. Go kapak si Goliat nyan na bube kayée alat teumpeun ija. 20Na lom muprang teulawan ureuëng Filistin di Gat. Disinan na sidroe ureuëng gogasi nyang lumpah galak jijak muprang. Manusia Gogasi nyan aneuk jaroe jih nam neuk tieb-tieb jaroe siblah jaroe dan meunan cit deungon aneuk gaki jih nam neuk cit tieb-tieb siblah gaki. 21Ureuëng nyan jihina ngon jipeukém ureuëng Israel, dan sabab lé nyan kheueh jihnyan jipoh maté lé Yonatan aneuëk Simea, aduen Nabi Daud. 22Ban peuet droe nyang geupoh maté lé Nabi Daud dan pasokan gobnyan, na kheueh keuturonan gogasi di Gat.
Copyright
Learn More


text:
1Óh lheuehnyan Zedekia beurontak ateueh Nebukadnezar raja Babel. Lé sababnyan Nebukadnezar deungon banmandum angkatan prang gobnyan teuka dan geujak prang Yerusalem bak tanggai siploh buleuen siploh nibak thon nyang keusikureueng keurajeuen Zedekia. Awaknyan jipeudong kuta diluwa banda, dan geupeudong beuton keuteukeupong, 2dan hana piôh-piôh jikeupong banda nyan trok ubak thon nyang keu siblaih keurajeuen Zedekia. 3Nibak tanggai sikureueng buleuen peuet thon nyan cit teuma watée bala musém deuk ka mupalo that sampoe rakyat ka hana le peunajoh meubacut pi, 4kuta banda laju jidobrak lé musoh. Malam nyan, bahpi ureuëng Babel teungoh jikeupong banda nyan, banmandum sipa-i Yehuda laju jipeuplueng droe jikarat ubak Pantôn Yordan. Awaknyan jicok rot ueh meulalu taman meuligoe, laju jiteubiet rot babah pintoe geureubang nyang jipeuhubong nibak bandua boh beuton nibak teumpat nyan. 5Teuma tantra Babel laju jipeucrok Raja Zedekia, dan laju jidrob nibak darat Yerikho. Banmandum aneuëk buah gobnyan ka habéh jiplueng jitinggai gobnyan. 6Óh lheuehnyan Raja Zedekia jiba ubak Raja Nebukadnezar nibak banda Ribla, óh trok keunan laju geupeurhot huköman. 7Aneuëk-aneuëk gobnyan jipoh maté dikeue mata gobnyan keudroe. Óh lheuehnyan Zedekia jicungke mata geuh, lheueh nyan laju jigari dan jiba u Babel. 8Bak tanggai tujoh buleuen limong nibak thon nyang keu sikureueng blaih keurajeuen Nebukadnezar raja Babel, teuka kheueh u Yerusalem sidroe ureuëng nyang nan jih Nebuzaradan. Gobnyan na kheueh peunaseuhat dan panglima prang Nebukadnezar. 9Nebuzaradan laju jitot Baét TUHAN, meuligoe raja, dan rumoh-rumoh banmandum ureuëng meusyeuhu nyang na di Yerusalem. 10Dan banmandum aneuëk buah jih jireuloh ngon jipeuhanco beuton-beuton banda nyan. 11Óh lheuehnyan rakyat nyang na mantong na lam banda, na kheueh ureuëng-ureuëng meubuet nyang malem nyang mantong na tinggai, ureuëng-ureuëng gasien dan ureuëng-ureuëng nyang ka jiplueng u blaih Babel, banmandum nyan jiba u Babel lé Nebuzaradan. 12Teuma siladum rakyat nyang paleng gasien dan nyang hana sapeuena jitinggai di Yehuda dan jiyue meubuet bak lampôh-lampôh anggô dan blang-blang. 13Taméh-taméh peurunggu dan geuritan-geuritan nyang na nibak Baét TUHAN meusajan-sajan deungon guci peurunggu laju jipeubeukah lé ureuëng Babel, dan banmandum peurunggu nyan jiangkot u nanggroe awaknyan. 14Awaknyan pih jiangkot barang-barang nyang teupeugah nyoe: sekob-sekob, teumpat abée miseubah, peukakaih-peukakaih panyöt, cambông-cambông keu teumpat boh darah beulatang nyang teusie sibagoe keureubeuen, cambông-cambông keu ngon tot keumeunyan, dan banmandum barang peurunggu nyang laén nyang jipeuguna keu ngon upacara iébadat. 15Barang-barang méuh dan pirak, jitamong cit keunan cambông-cambông ubit dan cipe-cipe keu ngeue apui nyan jicok lé Nebuzaradan keudroe. 16Barang-barang peurunggu nyang ka geupeugét lé Raja Nabi Sulaiman keu Baét TUHAN, na kheueh bandua boh taméh, geuritan-geuritan dan guci rayeuk, banmandum nyan keubit that geuhon akhéjih hana hase teutimang. 17Bandua boh taméh peurunggu nyan saban; maséng-maséng manyang jih 8 metée deungon saboh ulée taméh nibak peurunggu nyang manyang jih 1,3 metée. Bansilingka tieb-tieb ulée taméh nyan na meunanyuem deungon teuhiah boh geulima nibak peurunggu. 18- 19Seulaén nibaknyan, Nebuzaradan jidrob teuma Teungku Imeum Agong Seraya, meunan cit deungon Sefanya, teungku imeum sida, lhée droe nyang keumiet babah pintoe Baét TUHAN, banlimong droe peunaseuhat pribadi raja nyang mantong na tinggai lam banda, panglima, waki panglima tukang uroih administrasi tantra, dan 60 droe ureuëng rayeuk nyang laén. 20Banmandum ureuëng nyan jiba ubak Raja Nebukadnezar di banda Ribla, 21nibak wilayah Hamat. Disinan awaknyan jiseksa dan laju jipoh maté. Meunan kheueh ureuëng-ureuëng Yehuda jiangkot nibak nanggroe awaknyan keudroe dan jijak tiek ubak teumpat nyang teuböih. 22Óh lheuehnyan Raja Nebukadnezar laju jibaiát Gedalya bin Ahikam dan cucoe nibak Safan, jeuet keu gubunur di Yehuda keu jipeurintah ateueh banmandum ureuëng nyang mantong tinggai disinan. 23Watée peuwira dan tantra Yehuda nyang hana meunyeurah ubak Babel jideungoe keuhai teubaiát gubunur nyan, awaknyan banmandum jijak ubak Gedalya di Mizpa. Peuwira-peuwira nyan na kheueh Ismail bin Netanya, Yohanan bin Kareah, Seraya bin Tanhumet asai nibak banda Netofa, dan Yazanya asai nibak banda Maakha. 24Geupeugah kheueh lé Gedalya ubak awaknyan banmandum, "Gata hana peureulée teumakot keu peujabat-peujabat Babel. Tinggai kheueh mantong di nanggroe tanyoe nyoe dan beujeuet kheueh keu hamba raja Babel. Ulôn tanggong gata teuma seulamat." 25Teuma nibak buleuen tujoh thon nyan Ismail bin Netanya dan cucoe Elisama nyang mantong keuturonan raja, laju jijak meusajan ngon na 10 droe ureuëng u Mizpa. Awaknyan jiprang dan jipoh maté Gedalya meusajan ngon ureuëng Yehuda dan ureuëng Babel nyang na meusajan Gedalya nibak teumpat nyan. 26Lé sababnyan, banmandum rakyat Yehuda, kaya meunan cit nyang gasien, meusajan-sajan deungon peuwira jiplueng u nanggroe Meusé sabab teumakot keu ureuëng Babel. 27Nibak tanggai dua ploh tujoh buleuen dua blaih lam thon nyang keu lhée ploh tujoh óh ka lheueh Yoyakhin jiangkot u teumpat nyang teuböih, Ewil-Merodakh jeuet keu raja Babel. Nibak thon nyan cit teuma gobnyan geupeuleumah gaséh sayang ubak Yoyakhin, laju geupeubeubaih geuh nyan nibak rumoh glab, 28dan geupeusaneut gobnyan deungon gét teuma. Yoyakhin geubri teumpat duek nyang leubeh manyang nibak raja-raja laén nyang meusajan teuböih u Babel. 29- 30Yoyakhin hana geusok peukayan rumoh glab dan ka lazem geumakheun lam meuligoe dan jibri péng keu udeb gobnyan siuroe-uroe.
Copyright
Learn More


text:
1Di ateueh darat Moab, nibak binéh Krueng Yordan, to ngon banda Yerikho, TUHAN meufeureuman ubak Nabi Musa, 2"Gatajak peusampoe kheueh ubak bansa Israel bahwa nibak tanoh pusaka nyang teuma awaknyan teurimong nyan, na teuma meupadub boh deungon blang naleueng nyang na disilingka nyan, atranyan harôh kheueh jijok keu ureuëng Lewi mangat awaknyan jeuet jitinggai disinan. 3Banda-banda nyan ka jeuet keu hak milék ureuëng Lewi keu teumpat tinggai awaknyan. Naleueng lam blang nyang na silingka nyan na kheueh keu beulatang peulara dan mubagoe beulatang awaknyan. 4Blang naleueng nyan luwah jih na 450 metée u sigala jurusan, atra nyan teu uko nibak bintéh beuton banda. 5Teuma, daerah ureuëng Lewi nyan hijih timang peuet sagoe, nyang meu ukoran 900 metée di tieb-tieb binéh jih, deungon banda jihnyan na di teungoh-teungoh. 6Keu ureuëng Lewi harôh kheueh gatajok nam boh banda teumpat jimeulindong ureuëng-ureuëng nyang jipeuplueng droe sabab deungon hana jisaja ureuëng nyan ka jipoh maté ureuëng laén. Seulaén nibak nyan keu ureuëng Lewi meunan cit harôh kheueh teujok peuet ploh dua boh banda nyang laén 7deungon blang naleueng jih teuma. Jadi jeumeulah banmandum na peuet ploh lapan boh banda keu ureuëng Lewi. 8Jeumeulah banda-banda Lewi dalam wilayah maséng-maséng sukée Israel harôh kheueh teupeu teuntée meunurot lejih banda dan rayeuk jih wilayah nyan." 9- 10TUHAN geuyue ubak Nabi Musa mangat geupeusampoe keu bansa Israel tutoe haba nyoe, "Óh kalheueh gata tajeumeurang Krueng Yordan dan gata tamong u nanggroe Kanaan, 11gata harôh gata peuteuntée laju banda-banda teumpat ureuëng plueng jilakée meulindong, mangat ureuëng-ureuëng nyang jiplueng nyan deungon hana ji saja ka jipoh maté ureuëng laén, teuma meuhase jiplueng u banda nyan. 12Nibak bandanyan ureuëng nyan teuma aman nibak waréh kawöm ureuëng nyang keunong poh nyang keuneuk jijak tungbila. Sabab ureuëng nyan jitudoh kajipoh maté ureuëng laén, hana jeuet jipoh maté meunyoe peukara jihnyan gohlom teupeureksa di kantô mahkamah. 13Gata peuteuntée kheueh nam boh banda teumpat ureuëng plueng jijak lakée meulindong nyan, 14lhée boh di siblaih u timu Krueng Yordan dan lhée boh teuk teuma di tanoh Kanaan. 15Ban nam boh bandanyan jeuet keu banda teumpat ureuëng plueng nibak gata, ureuëng Israel, dan keu ureuëng aséng aneuëk rantoe atawa nyang tinggai teutab lamkawan gata. Soe mantong nyang ka jipoh maté ureuëng laén deungon hana jisaja, jeuet jipeuplueng droe u dalam saboh nibak banda-banda nyang ka teukheun nyan. 16- 18Teuma meunyoe sidroe ureuëng jipoh maté ureuëng laén deungon beuso atawa batée dan atawa kayée, ureuëng nyang peubuet lagéenyan na kheueh ureuëng tukang poh gob sampoe maté; ureuëng nyan meusalah dan harôh teuhuköm maté. 19Waréh kawöm nibak ureuëng nyang keunong poh maté nyan jeuet jipeurhot huköman maté nyan. Meunyoe jihnyan meuteumé ngon ureuëng nyang poh maté syedara jih nyan, jeuet lé ureuëng nyan jipoh maté ureuëng nyang poh syedara jih nyan. 20Meunyoe na sidroe ureuëng jibanci ureuëng laén, laju ureuëng nyang jibanci nyan jipoh maté ngon cara ji seumpom ureuëng nyan dan jigeulawa teuma peue-peue nyang na u ateueh ureuëng nyan, 21atawa jishoh ureuëng nyan deungon boh sineunju, ureuëng nyan teupeunan tukang poh gob sampoe maté; ureuëng nyan meusalah dan harôh teuhuköm maté. Waréh kawöm nyang rab nibak ureuëng nyang keunong poh nyan jeuet jipeubuet huköm maté u ateueh ureuëng nyang ka jipoh maté syedara jih nyan. Dan meunyoe jihnyan jiteumé ureuëng nyang poh maté syedara jih nyan, jeuet lé ureuëng nyan jipoh maté ureuëng nyang poh syedara jih nyan. 22Teuma, jeuet mantong sidroe-droe ureuëng deungon hana jisaja jipoh maté ureuëng laén nyang hana jibanci, aléh deungon jisumpom ureuëng nyan atawa deungon jirhom deungon sapeue-sapeue beunda u ateueh ureuëng nyan. 23Atawa jeuet mantong sidroe-droe ureuëng deungon hana leumah jikalon, jipeurhot si aneuëk batée deungon nyan meuakibat ureuëng laén meuninggai donya, teuma di ureuëng nyang maté nyan bukon teuma musoh jih, dan ureuëng nyan hana teuma meukeusut keuneuk peuceulaka ureuëng nyan. 24Nibak hai-hai nyang lagéenyan bagoe umat jimeurok pakat keu jipeutimang ngon jipeusidang ureuëng nyang ka jipoh maté gob laén nyan, dan meunan cit ureuëng nyang keuneuk balah keuhai maté syedara geuh nyan. 25- 28Meurok pakat umat nyan harôh kheueh teuma jilindong ureuëng nyang ka jipoh maté ureuëng laén deungon hana jisaja nyan lé ancaman syedara ureuëng nyang ka keunong poh maté nyan. Ureuëngnyan harôh jipeuriwang u banda teumpat meulindong, di teumpat jih puplueng droe nyan. Ureuëng nyan harôh tinggai disinan sampoe ureuëng nibak watée nyan jeuet keu Imeum Agong ka meuninggai donya; barô kheueh teuma di ureuëng nyan ka jeuet jiwoe u gampông leuen jih. Teuma meunyoe ureuëng nyan jitinggai banda teumpat jimeulindong nyan, laju meuteumé dan ka jipoh maté lé syedara ureuëng nyang jipoh ngon hana ji saja nyan, teuma peue nyang ka jipeubuet ngon tungbila nyan bukon kheueh nyan teukheun saboh kasus teuseumeupoh maté. 29Peuratoran-peuratoran nyan teutab na keu gata dan keu banmandum keuturonan gata, dipat mantong gatanyoe tinggai. 30Lamhai teupoh ureuëng sampoe maté, ureuëng nyang teutudoh sibagoe ureuëng nyang poh, teuma jeuet teupeugah meusalah atawa teuhuköm maté meunyoe buet jihnyan hase teubukeuti lé dua droe saksi atawa leubeh. Meunyoe sidroe ureuëng saksi hana seb keubukeuti bahwa peue nyang jitudoh nyan beutôi. 31Sidroe ureuëng nyang jipoh maté ureuëng laén ureuëng nyan harôh teuhuköm maté. Ureuëng nyan hana jeuet jiteuboh huköm jihnyan deungon péng. 32Meunyoe na ureuëng jipeuplueng droe u salah saboh banda teumpat meulindong, bék kheueh gata peuidhin ureuëng nyan jijok péng mangat jih nyan hase lom jiwoe ubak khimah jih sigohlom Imeum Agong meuninggai donya. 33Meunyoe gata tapeubuet meunan, gata ka tapeu kuto tanoh nyang teumpat gata duek nyan. Ureuëng poh maté gob laén nyan jipubrok nanggroe; teuma hanale cara laén keu teupeugleh nanggroe nyan seulaén deungon cara teusuit teuma nyawöng ureuëng nyang seumeupoh maté nyan. 34Bék kheueh gata peukuto tanoh nyang teumpat gata duek, sabab Ulôn kheueh TUHAN, dan Ulôn tinggai lamkawan bansa Israel."
Copyright
Learn More


text:
1Nan nyang meubhée harom leubeh gét nibak minyéuk nyang yuem jih meuhái; dan uroe keumatéan leubeh gét nibak padoe uroe teupeulahé. 2Leubeh gét teujak u rumoh duka nibak padoe teujak u rumoh khanuri. Sabab deungon na nyang lagée nyan sabe teuingat bahwa manusia nyoe sabe ji luem lé mawöt. 3Seudeh leubeh gét nibak padoe teukém-kém. Bah kheueh iérupa krot, asai até teutab leuga. 4Ureuëng bodoh hana geupiôh geutiyeub keuseunangan; dan ureuëng áreh sabe geupike ubak maté. 5Leubeh gét geuseugah lé ureuëng nyang meubudo, nibak padoe jipujoe lé ureuëng nyang payah muphom. 6Kém ureuëng bodoh hana areuti, lagée su duro jipajoh lé apui. 7Meunyoe ureuëng áreh jiteumipée; bangai that buet geuh nyang lagéenyan; meunyoe ureuëng nyang geuteurimong péng suleueng, rusak kheueh watak ureuëng nyan. 8Leubeh gét akhé saboh peukara nibak padoe awai nibak nyan; leubeh gét meusaba nibak padoe teulalu bangga. 9Bék bagaih that jiék pitam; ureuëng bodoh mantong nyang na troh dam. 10Bék na nyang teumanyong, 'Pakon yoh jamén dilée leubeh gét nibak padoe jamén jinoe?' Teuma ureuëng bangai nyang teumanyong nyang lagée nyan. 11Ureuëng udeb seuharôh jih meuhikeumat; nilai hikeumat saban deungon hareuta waresan; 12saban teuma deungon péng nyang geubri ureuëng nyang meurasa aman. Peue lom deungon peungeutahuan keuhai hikeumat! Soe nyang atra nyan teuma seulamat. 13Ngieng kheueh meuneubuet Po teu Allah. Sabab soe kheueh nyang sanggob peuteupat peue nyang ka geupeukiwieng lé Po teu Allah? 14Jadi, geumbira ria kheueh meunyoe gata teungoh meu untông. Teuma meunyoe gata jitimpa lé bala, bék kheueh neutuwoe bahwa Allah kheueh nyang bri bandua nyan. Geutanyoe han tateupeue peue nyang teujadi seulanjut jih. 15Udeb ulôn nyoe hana meuguna, teuma seudubtreb ulôn nyan ulôn ngieng nyang seulanjut jih nyoe: Na kala jih ureuëng nyang jroh meuteumé bala, bahpih ureuëng nyan saleh. Na kala jih ureuëng jeuhet panyang umu geuh, bahpih ureuëng nyan hana teudoh udeb lam desya. 16Bék kheueh teulalu gét dan bék kheueh teuma teulalu bijaksana. Peue guna jih teupoh droe? 17Bék cit teuma lumpah that jeuhet dan bék teuma teulalu bangai. Keupeue maté sigohlom watée? 18Neupeujiôh kheueh nibak bandua nyan. Meunyoe geutanyoe teumakot ubak Po teu Allah, pasti geutanyoe meuhase deungon jroh. 19Hikeumat geupeujeuet peumilék jih meutamah peukasa nibak padoe siploh droe peunguasa di saboh banda. 20Di ateueh bumoe nyoe hana ureuëng nyang sampoereuna; hana nyang sabe geupeubuet nyang jroh dan hantom na meudesya. 21Bék kheueh galak that neudeungoe nariet-nariet ureuëng laén nyang hana mupat ulée uboe jih, panena tateupeue gata teungoh jiseurapa lé sidroe peulayan. 22Gata keudroe pih gata sadari bahwa ureuëng laén pih ka lheueh gata seurapa. 23Banmandum nyan ulôn ujoe ngon hikeumat lôn. Teuma seumaken lôn mita hikeumat nyan, seumaken jiôh nibak ulôn. 24Soe nyang bisa meuteumé mita areuti nibak udeb nyoe? Teulalu lhok keu bisa jimeungeurti! 25Teuma ulôn sunggoh meuruno dan lôn mita peungeutahuan, mangat meuteumé hikeumat dan jaweueb nyang paih ateueh peue mantong nyang geutanyong. Ulôn kucuba bisa muphom bahwa desya nyan na kheueh keubodohan, dan keujeuhetan na kheueh keuneukatan. 26Ulôn ka meuteumé bahwa ureuëng inong leubeh phet nibak mawöt. Cinta ureuëng inong bak lagée jeu dan jeunieb nyang ka siab keuneuk drob mansa jih. Lam pangkée jih lagée taron nyang meucarueh khong that. Ureuëng nyang geupeubuet keuheundak Po teu Allah teuhinda nibak taron nyan, teuma ureuëng meudesya pasti teuma geutawan. 27Kalon, geupeugah lé Sang seumike: Banmandum nyan ulôn teumé, watée langkah deumi langkah lôn jakmita jaweueban. 28Mantong cit ulôn mita jeunaweueb nyang laén, teuma nyang ulôn mitanyan hana meuteumé. Lamkawan siribée droe, na meurumpok sidroe ureuëng agam nyang ulôn horeumat. Teuma lamkawan awaknyan hana ureuëng inong nyang bisa lôn hareuga. 29Nyoe mantong kheueh nyang ulôn teumé: Po teu Allah geupeujeuet geutanyoe seudeurhana dan biasa. Teuma geutanyoe keudroe nyang peujeuet droe keudroe geutanyoe jeuet keurumit dan payah lom meucarueh-carueh ngon meucawo-cawo.
Copyright
Learn More


text:
1Ngon sababnyan ulôn ka lôn cok keuputosan hana lônjak le bak gata ngon kunjongan teupeusabab gata rhot bak seudeh. 2Sabab meunyoe ulôn kupeuseudeh gata, soe teuma nyang hase jipeumangat até lôn, meunyoe kon ureuëng-ureuëng nyan cit teuma nyang ka lôn peuseudeh até jih nyan? 3Nyang kheueh sabab jih ulôn tuléh surat nyan keu gata. Ulôn hana kutem jak saweue gata, laju gata peuseudeh até lôn padahai gata kheueh nyang peumangat até lôn. Sabab ulôn biet-biet yakén meunyoe ulôn mangat até, teuma gata banmandum pih mangat cit até. 4Ulôn teumuléh keu gata ngon até nyang seudeh dan brat, jai that-that lôn ro ié mata. Nyang ulôn meukeusut kon gata pih beuseudeh, teuma gata sadar bahwa ulôn biet-biet lôn gaséh keugata. 5Meunyoe na ureuëng nyang jeuet keusabab ureuëng laén seudeh, teuma hainyan nyang jipeubuet kon ateueh ulôn, teuma ateueh Syedara banmandum atawa paleng hana ateueh siladum nyang na lamkawan Gata. Ulôn hana kutem lôn meukreueh ateueh awaknyan. 6Keu ureuëng nyang lagée nyan, huköman nyang teupeu rhot ateueh ureuëng nyan lé ureuëng nyang jai di teungoh-teungoh Gata, kaseb. 7Jinoenyoe gata meuseuti tapeu amphon jihnyan dan tabri seumangat lom keu jihnyan mangat jihnyan bék treb-treb lam seudeh até sampoe putôh asa. 8Ngon sabab nyan ulôn lakée, mangat gata tunyok lom ubak jihnyan bahwa gata biet-biet gaséh keu awaknyan. 9Ulôn tuléh surat nyan keu gata ngon meukeusut keu lôn ujoe gata, peu kheueh gata sabe tatem seutôt banmandum peue-peue nyang ulôn tunyok. 10Meunyoe gata tapeu amphon ureuëng-ureuëng nyang ka jipeubuet salah ateueh gata teuma ulôn pih lôn peu amphon keu ureuëng nyan. Sabab peue nyang ka lôn peu amphon -- meunyoe keubiet na nyang peureulée teupeu amphon -- nyan ulôn peu amphon dikeue Almaseh deumi keu nyang keugét gata. 11Ulôn peubuet nyang lagée nyan mangat Iblih bék sampoe jicok keuseumpatan jikuasa ateueh geutanyoe; sabab tanyoe tateupeue reuncana-reuncana jih nyan. 12Bak watée ulôn ka trok u Troas ngon meukeusut keuneuk peusampoe Haba Gét keuhai Almaseh, Tuhan ka geubuka jalan keu ulôn keu lôn mubuet bak teumpat nyan. 13Teuma ulôn hana galak sabab hana meurumpok ngon syedara tanyoe Titus nyang na nibak teumpat nyan. Ngon lagée nyan laju lôn lakée droe bak ureuëng-ureuëng nyang na nibak teumpat nyan óh lheueh nyan lôn jak laju u Makedonia. 14Teuma meusyukoe kheueh ubak Po teu Allah! Gobnyan sabe geupimpén kamoe meusajan lam pawai keumeunangan Almaseh sabab kamoe udeb meusaboh ngon Gobnyan. Allah geupeu guna kamoe mangat haba keuhai Almaseh meutabu lagée mubée nyang harom meusipreuk bansaboh nyan. 15- 16Sabab kamoe na kheueh lagée bée keumeunyan nyang mangat bée, nyang geutot lé Almaseh keu Po teu Allah. Keu ureuëng-ureuëng nyang teungoh jijak ubak keuhancoran, kamoe nyoe lagée bée ureuëng maté nyang seumeupoh; teuma keu ureuëng-ureuëng nyang teungoh teupeuseulamat, kamoe nyoe lagée bée harôm nyang teuba udeb. Ngon lagée nyan, soe kheueh nyang hase jipeupeunoh keuwajéban nyoe? 17Kamoe hana lagée ureuëng ramé nyang jingui haba nibak Allah lagée barang nyang teupeubloe. Tujuan-tujuan kamoe na kheueh gleh, sabab kamoe geubri tugaih lé Po teu Allah. Dan Allah keudroe geukalon bahwa kamoe nyang jak peusampoe haba nyan sibagoe hamba-hamba Almaseh.
Copyright
Learn More


text:
1Watée geudeungoe lé Mordekhai peue nyang ka teujadi, laju geupriek-priek peukayan gobnyan óh lheuehnyan geusôk laju ija umpang teupông sibagoe tanda seudeh. Geucok abée geutabu laju u ateueh ulée gobnyan, óh lheuehnyan geujak rawon bansaboh banda sira geumo deungon su nyang nyareng dan seudeh that. 2Watée ka trok dileuen meuligoe laju geupiôh, sabab ureuëng nyang ngui peukayan ija umpang teupông hana jeuet jitamong u dalam meuligoe. 3Meunan cit di tieb-tieb propinsi nyang laén didalam keurajeuen nanggroe, bubena ureuëng Yahudi ka jimo ba-e deungon até nyang that-that seudeh óh lheueh jideungoe peurintah raja teupeumaklum ubak rakyat nanggroe. Awaknyan jipuasa, geumo dan apoh apah hana meuteuntée, dan le that-that lamkawan awaknyan jingui ija umpang teupông dan ji éh di ateueh abée. 4Watée aneuëk-aneuëk dara deundayang dan dumna peujabat nyang khusos nyang peutimang Ratu Ester jilapor ubak gobnyan peue nyang teungoh geupeubuet lé Mordekhai, Ester seudeh lumpah na. Ratu laju geukirém peukayan ubak Mordekhai sibagoe geunantoe ija umpang teupông nyang geungui nyan, teuma Mordekhai hana geutem teurimong. 5Óh lheuehnyan Ester laju geuhôi Hatah, sidroe lamkawan peujabat khusos nyang geubri tugaih lé raja mangat jipeutimang Ratu Ester. Ubak Hatah nyan geuyue jak seulidek ubak Mordekhai peue sabab gobnyan geupeusaneut droe nyang lagée nyan. 6Dan geujak kheueh laju Hatah ubak Mordekhai di padang banda nibak babah pintoe geureubang meuligoe. 7Mordekhai laju geucalitra ubak ureuëng nyan peue nyang ka teujadi dan padub na le péng pirak nyang ka jipeujanji lé Haman keu jipeutamong u dalam kaih raja, óh ka lheueh banmandum ureuëng Yahudi nyan jipeubinasa. 8Dan lé Mordekhai geubri teuma ubak Hatah seunalen surat raja nyang ka geupeuteubiet di Susan nyang meuasoe peurintah keu teupeubinasa ureuëng Yahudi. Mordekhai laju geuyue Hatah jijak peusampoe ubak Ester dan jipeutrang peukaranyan ubak gobnyan, meunan cit keu jilakée mangat Ester geutem jak meuhadab ubak raja keugeulakée gaséh sayang ubak bansa gobnyan. 9Dan geujak kheueh Hatah ubak Ester geupeusampoe peusan Mordekhai nyan ubak gobnyan. 10Teuma lé Ester geuyuejak lom Hatah nyan ubak Mordekhai sira geupeusan lagée nyoe, 11"Soe mantong ureuëng, bah kheueh nyan agam meunan cit nyang inong, meunyoe hana geutawök lé raja keujijak meuhadab gobnyan di leuen meuligoe, ureuëng nyan bah teuhuköm maté. Nyan na kheueh undang-undang keurajeuen nyang hana jeuet teubantah bahsoe mantong ureuëng jih phon nibak peujabat sampoe ubak rakyat nyang na di propinsi-propinsi, ka jiteupeue hainyan. Teuma na saboh jalan keu teuhinda nibak undang-undang nyan, jalan nyan na kheueh meunyoe raja geu sunyung tungkat méuh gobnyan ubak ureuëng nyan. Meunyoe nyan teujadi, ureuëng nyan teuma seulamat. Teuma kana sibuleuen nyoe ulôn hántom na geutawök lé raja." 12Dan lé Hatah pi laju geujak peusampoe haba Ester nyan ubak Mordekhai. 13Dan lé Mordekhai laju geukirém haba peuingat nyang lagée nyoe ubak Ester, "Bék neusangka gata leubeh aman nibak ureuëng Yahudi nyang laén, teuma sabab gata tinggai nibak meuligoe! 14Ureuëng Yahudi pasti meuteumé tulông deungon cara peue mantong sampoe awaknyan seulamat. Teuma meunyoe gata teutab seungab mantong lam hai nyang lumpah mubahya nyoe, gata keudroe maté dan keuluwarga gata habéh riwayat jih. Pat tateupeue, mungken nyang teujadi bak saát-saát nyang lagée nyoe kheueh gata ka geupiléh jeuet keu ratu!" 15Dan lé Ester laju geukirém haba nyoe ubak Mordekhai, 16"Gata peusapat kheueh laju ureuëng Yahudi nyang na di Susan mangat jimeudoá keu ulôn. Bék gata makheun ngon tajieb ié treb jih lhée uroe lhée malam. Ulôn keudroe meunan cit deungon aneuëk-aneuëk dara deundayang ulôn teuma kamoe peubuet cit lagée nyan. Óh lheuehnyan ulôn teuma lônjak meuhadab ubak raja, bahpi nyan meulangga nibak undang-undang nanggroe. Meunyoe lé sabab nyan ulôn harôh maté, bah kheueh ulôn maté!" 17Dan óh lheuehnyan geujak kheueh laju Mordekhai dan geupeubuet laju peue nyang geupeugah lé Ester nyan.
Copyright
Learn More


text:
1Nibak siuroe, Dina aneuëk inong Nabi Yakub ngon Lea, jijak saweue na meupadub droe ureuëng inong Kanaan. 2Bak watée Sikhem, aneuëk Hemor ureuëng Hewi nyang jeuet keuraja lam wilayah nyan, meunan jikalon Dina, jicok laju jipeuplueng aneuëk dara nyan dan jipeukosa. 3Rupari jihnyan galak that keu Dina, sampoe jihnyan rhot cinta keu aneuëk dara nyan dan jiuseuha mangat aneuëk dara nyan pi jicinta cit ubak jih. 4Jikheun lé Sikhem ubak ureuëng syiek jih, "Ulôn meuharab that Ayah beumeuteume keulôn aneuëk dara nyan. Ulôn meuharab that beumeuteumé lôn meukawen ngon jihnyan." 5Nabi Yakub geudeungoe bahwa aneuëk dara gobnyan ka jipeukosa, teuma lé sabab aneuëk-aneuëk gobnyan teungoh jirabe beulatang peulara geuh ideh lam padang, gobnyan hana hase geucok tindakan sapeue pih sigohlom awaknyan jiwoe. 6Hemor, ayah Sikhem, jijak ubak Nabi Yakub keuneuk meurok pakat ngon gobnyan. 7Teuma nibak watéenyan aneuëk-aneuëk Nabi Yakub ka habéh jiwoe nibak lam padang. Watée jideungoe peue nyang ka teujadi nyan, awaknyan teukeujot that dan beungéh lagoena. Sabab, deungon jipeukosa aneuëk Nabi Yakub nyan, Sikhem ka jihina banmandum ureuëng Israel. 8Geukheun lé Hemor ubak Nabi Yakub, "Aneuëk ulôn Sikhem ka rhot cinta ubak aneuëk Droeneueh; ulôn meuharab beujeuet aneuëk lôn jimeukawen ngon jihnyan. 9Jak kheueh geutanyoe tapeuget peujanjian bahwa bansa Droeneueh dan bansa ulôn jeuet meukawen meujampu. 10Deungon nyan teuma droeneueh banmandum jeuet tinggai meusajan ngon kamoe lam nanggroe nyoe; dipat mantong nyang Droeneueh galak. Syedara banmandum beubaih neumeukat dan neupeusapat dumna hareuta." 11Óh lheueh nyan Sikhem jikheun ubak ayah Dina meunan cit ubak aduen-aduen jih, "Neupeupunoh kheueh peue nyang lôn lakéenyan, teuma droeneueh ulôn bri peue mantong nyang droeneueh lakée. 12Kheun kheueh laju hadiah peue nyang keuneuk droeneueh lakée, meunan cit peuteuntée kheueh laju méuh meukawen nyan. Ulôn teuma lôn bri peue mantong nyang droeneueh lakée, asai droeneueh mandum neupeu idhin ulôn meukawen ngon sidara nyan." 13Sabab Sikhem ka jipeukosa adoe awaknyan Dina, aneuëk-aneuëk Nabi Yakub jimeusulet ubak Sikhem dan Hemor ayah jihnyan. 14Kheun awaknyan ubak bandua droe ureuëng nyan, "Kamoe malée kamoe peuidhin adoe kamoe jimeukawen ngon ureuëng nyang hana meukatan. 15Teuma kamoe hase kamoe peupeunoh nyang droeneueh lakée nyan ngon saboh syarat: Syarat nyan na kheueh gata meuseuti beujeuet lagée kamoe, meukeusut jih na kheueh banmandum ureuëng agam nyang na lamkawan gata harôh teupeukatan. 16Óh lheuehnyan barô kheueh jeuet kamoe situju ateueh usui droeneueh nyan meukawen meujampu. Kamoe tinggai teutab lamkawan gata dan jeuet keusaboh bansa ngon gata. 17Teuma meunyoe gata hana neutem teurimong banmandum syarat-syarat kamoe nyan, dan hana neutem teupeukatan, kamoe teuma kamoe cok lom teuma aneuëk daranyan dan laju kamoe jak." 18Hermon ngon Sikhem teurasa banmandum syarat-syarat nyan ka pantaih, 19dan Sikhem ka siabseudia jipeupunoh banmandum syarat-syarat nyan sabab jihnyan cinta that ubak Dina. Lam banmandum waréh kawöm Sikhem nyan, Sikhem nyan kheueh nyang paleng rayeuk peungaroh. 20Óh lheuehnyan Hermon ngon Sikhem laju jijak ubak teumpat meurok pakat nibak babah pintoe geureubang banda, dan laju jipeugah ubak wareuga banda awaknyan lagée nyoe, 21"Ureuëng-ureuëng Israel nyan sabat tanyoe. Ngon lagéenyan bah kheueh awaknyan tinggai lam nanggroe nyoe meusajan tanyoe dan bah kheueh jijak lam nanggroe nyoe ho-ho nyang jigalak. Nanggroe nyoe keubiet that luwah keu awaknyan mandum, tanyoe jeuet tameukawen ngon aneuëk-aneuëk dara awaknyan, dan awaknyan pi jeuet jimeukawen ngon aneuëk-aneuëk dara geutanyoe. 22Teuma ureuëng-ureuëng nyan teuma jitem tinggai ngon geutanyoe dan jeuet keusaboh bansa ngon geutanyoe deungon saboh syarat, na kheueh: banmandum ureuëng agam nyang na lamkawan geutanyoe meuseuti teupeukatan. 23Teuma banmandum kawan beulatang awaknyan meunan cit hareuta beunda awaknyan jeuet keu atra geutanyoe teuma. Ngon lagéenyan jak kheueh geutanyoe tasituju mandum nyang jilakée lé awaknyan mangat awaknyan jeuet tinggai meusajan ngon geutanyoe." 24Banmandum peunduduek banda nyang meusapat inan situju peue nyang geupeugah lé Hermor dan Sikhem, ngon lagéenyan teuma banmandum ureuëng agam nyang na lam banda nyan teupeukatan. 25Lhée uroe teuma óh lheuehnyan, watée ureuëng-ureuëng agam nyan mantong lam keuadaan sakét sabab meukatan nyan, dua droe aneuëk Nabi Yakub na kheueh aduen-aduen Dina nyang nan jih Simeon dan Lewi, jijakcok peudeueng droejih, ngon lagéenyan seucara seungab-seungab jitamong laju u dalam banda. Óh lheuehnyan laju jipoh maté banmandum ureuëng agam nyang na disinan, 26meunan cit Hermor ngon Sikhem maté meusajan ngon wareuga banda nyan. Laju awaknyan jijakcok Dina di rumoh Sikhem lheuehnyan laju jijak. 27Óh ka lheueh ceumeucang nyan, aneuëk-aneuëk Nabi Yakub nyang laén laju jijak rampok bubena asoe bandanyoe sibagoe balaih dam sabab adoe awaknyan ka jipeukosa lé awaknyan. 28Laju awaknyan jicok bubena kawan kaméng, bubiri, leumô, keuleudée, dan banmandum nyang na lam banda meunan cit lam padang. 29Awaknyan laju jicok banmandum barang-barang nyang meuyuem, jiteun banmandum ureuëng inong dan aneuëk-aneuëk manyak, dan jireupah bunena asoe rumoh nyang na lam banda nyan. 30Nabi Yakub geupeugah ubak Simeon dan Lewi, "Gatanyoe bit tapeususah ulôn, jinoenyoe bunena ureuëng Kanaan meunan cit ngon ureuëng Feris lam nanggroe nyoe jibanci keulôn. Ureuëng-ureuëng geutanyoe hana le; meunyoe peunduduek nyan mandum meusaboh jilawan ngon jiseurang ulôn, banmandum keuluwarga geutanyoe teuma binasa." 31Teuma awaknyan jijaweueb, "Kamoe hana mungken kamoe teurimong adoe kamoe jipeusa ngon inong lunte."
Copyright
Learn More


text:
1Hauh shishenh lyis changlo jens gas Yesu jyank mas los las taiq zis gas, Maukhung munghdan mas kuh thank zis hank nghuot, ge. 2Nyang loshang dvyuk nyah jyank mas khi yoeus las nyamoq vgungs mas yap nhang lha taiq zis gas, 3Ngos namoq lyis jyoengh taiq bah, namoq ehnyet thaiq las loshang jens teh ma bweh los nghuot lyis gas, namoq maukhung munghdan mas ma xauh wvng loh das. 4Housoeh yvmvyah haih loshang teh ehnyet o mha gyoh soeu hank laus eq, maukhung munghdan mas zes kuh soeu nghuot los das. 5Heisoeh teh dah loshang dvyuk lyis ngah nyings masyah lhom yoeus soeu hank laus eq ngos lyis lhom yoeus zis nghuot. 6Nghuot laus eq ngos lyis lomsjingh dah haih ngis bang dvyuk yuk lyis yaunos kuot nhang soeu hank laus eq, nyah lainzain mas mhoq shan tyaulhangh las hauh dah thomh noq mas khyoq kat lyis nyah xiklyis zes gis. 7Yaunos kuot das xiklyis shiwu cho nyoshoq bos yvmvyah mungkvn gas mvtanhzoe nghuot: khasoeh ge lyis hau yaunos thuq los zis gas soengh choenk nghuot. Nghuot laus eq hau shiwu cho lhyi bweh nhang soeu ka mvtanhzoe nghuot. 8Nah loq nah khyei dvjaja yah nvng lyis shuot nhang lhyi, hauh yvlyis thyet doeuh tyamp aq; Nah dah aiq loq nghuot ya, aiq khyei dap zis yah vcaiq vto nyi mas kat zis xauh das thoq lyis, loqdung khyeidung yah kang dwis yvmas xauh wvng loh das zis gas nah xiklyis zes gis. 9Nah nyoqjeih yah nvng lyis shuot nhang lhyi ka, hauh yvlyis thuiq tyamp aq. Nyoq dvjeih yah kang dwis yvmas xauh wvng zis gas, nyoq aiq jeih yah munyi thomh mas wvng loh thoq lyis zes gis. 10Housoeh yvmvyah ngis bang dvyuk lyis eq chaxwe ma nhang vkuot goh. Khasoeh ge lyis ngos namoq lyis taiq bah, maukhung mha nyamoq dah loeuswons bang eq, maukhung mha nyeis, ngah Uwus nyoqnho lhyi vjangh yoeuh nyeis. 11Cangsoeu Lo gas dyuk loh soeu lyis khyuot yoeus das xiklyis lyih. 12Namoq khasoeh nghamh goh lah? Dius dvyuk yuk yvng dvxo doeu yoh: hou mhayah dvdoeu chowhang whang dyuk loh lyis, gauci gau lyis boms mas nyhei toh khoq las, chowhang whang dyuk loh dah vdoeu lyis loh xo ma nghuot lhyeh? 13Ngos namoq lyis jyoengh taiq bah, hauh vdoeu xo nyvng lyis, chowhang ma whang dyuk dah gauci gau doeu nyhenshang gauslaus thoq lyis hau dvdoeu xiklyis zes gauslaus. 14Houyah dvyhangteh maukhung mha dah namoq Uwus gas, hau ngis bang mas dvyuk yuk dyuk das zis yangh ma bauh. 15Nah vmang vnoeuh yah nvng lyis cu lhyi, nvng e lha nah aiq yuk nyang kyingh nyeis yvmas, nyang chah zis lyis taiq aq. Nyang nah dang gyo yoeus lyis gas, nvng nah vmang vnoeuh lyis yoh doms jyoeuq yoeus goeus. 16Nghuot laus eq nyang ma gyo dyei lyis gas, nvng yah dvgeh kanghjyoeng dvyuk, nghuot ya aiq yuk shwih e lha, dang khonh khanghmuh lyis kanghjyoeng aiq yuk somh yuk dah xikkhonh mas taiq jyoeng aq. 17Nyamoq dang lyis eq ma gyo dyei nghuot lyis gas, tsainhtoh phung lhyi taiq kyoh aq. Tsainhtoh phung lhyi eq nyang ma gyo dyei nghuot lyis gas, nyang gas gohnyau bang yahge khoengh khywi soeu teh nghuot bas jungh. 18Ngos namoq lyis jyoengh taiq bah, nyeisjvng mas namoq twih ya twih zis lyis maukhung mha twih toh das. Nyeisjvng mas namoq phui ya phui kat zis lyis maukhung mha eq phui kat das. 19Ngos namoq lyis taiq shih bah, nyeisjvng thoq mas namoq aiq yuk xamxonh las dung lyis gas, cha nghuot laus eq namoq dung zis lyis maukhung thoq mas ngah Uwus gas namoq lyis kuot dyei das. 20Khasoeh ge lyis ngah nyings mas aiq yuk, nghuot ya somh yuk dvgeh huom dah nyamoq vgungs mas ngos bos, ge. 21Hauh uhlyis Petru nyah jyank mas los taiq zis gas, Yhensain eh, ngah vmang vnoeuh ngos lyis doms shuot doms shuot nghuot lyis, ngos nyah yobos lyis khanyhoq lhain khyuot dyei chah das lah? Nyhet lhain jweh shoq lah, ge. 22Yesu nyang lyis taiq zis gas, Ngos nvng lyis nyhet lhain kyingh oen ma taiq; nyhetci lhain mulas nyhet lhain jweh shoq khyuot dyei aq, ge. 23Housoeh yvmvyah maukhung munghdan gas, uhkung jens lyis jyen suon mes dah hwankti dvyuk yah doeusgoh. 24Housoeh jyen suon nyeis lyis, nyang lyis ngwis jyen sens sens wvn wvn dap soeu dvyuk nyah jyank mas tsain shwih los. 25Hauh soeu ka jyen cap das zis cha eq ma yoh yvmvyah, nyah gungs, nyah yhensain nyhiq, nyah lo jens yahge nyang yoh ya yoh zis dvnganh ungh las jyen cap das xiklyis nyah yhensain vmingh dyei. 26Hauh uhkung ka nyah xikkhonh mas phvluk zomhgyuis paiq las taiq zis gas, Yhensain eh, ngos lyis jenh jhen dyei shih aq, ngos nvng lyis dvnganh yah cap das, ge. 27Hauh uhkung dah yhensain ka nhaiqnyen las kat kat: nyah jyen lhyi lhuiq tyamp dyei. 28Nghuot laus eq uhkung hauh vyuk thuq loh lyis, nyang lyis jyen dvxo shauh soeu uhkung changh dvyuk yah xauhgoh lyis, nyang gas hauh soeu lhyi nyhik yoeus lho lha, lainzain mas chih toh las, Ngah ngwis jyen cap aq, ge sang. 29Hau uhkung changh eq nyah khyeiyang mas gyuis las nyang lyis khyoeuq zis gas, Ngos lyis jenh jhen dyei shih aq, ngos nvng lyis dvnganh yah cap das, ge. 30Jyeih dyei soeu eq ma gyo dyei, jyen dye cap shoq nyang lyis thung mha lhunk toh. 31Hauh cho lhyi nyah uhkung changh jens nyvng lyis, ehnyet ma tap las nyang kuot ya kuot zis dvnganh nyamoq dah yhensain lhyi loh tsain taiq kyoh. 32Hauh thang lhyi nyah yhensain nyang lyis khi yoeus las taiq zis gas, Ung lhung dah uhkung eh, nvng ngos lyis dung yvmvyah, nvng cap chah jyen dvnganh yah ngos lhuiq dyei goeus. 33Ngos nvng lyis nhaiqnyen zis yah dvyhangteh, nvng nah uhkung changh lyis eq nhaiqnyen chah ma nghuot lhyeh, ge. 34Nyah yhensain svsoh nhaiqyo las nyang cap chah goeu dye cap shoq thung vgyis jens loq mas kyauh toh. 35Houyah dvyhangteh, namoq yuk khanghmuh nah vmang vnoeuh cu zis lyis ehnyet nhaiqlom dvnganh yah ma khyuot dyei lyis gas, maukhung mha dah ngah Uwus eq namoq lyis houyah dvyhangteh kuot das, ge.
Copyright
Learn More


text:
1Ngos Khristu yah sen soeu nghuot las jyoeng dang taiq, ngos ma hwah. Gyingshang Dyos yah guon yvlyis lhom yoeus dah ngah sohseq ehnyet yah ngos ma hwah cho kanghjyoeng kat. 2Ngah suih ngah shoh, ngah vnyau jens dah nyhenshang ngah ehnyet mas nhaiqkuk zainsmuh yahge yaukyenh cho malyen lo xauh nyeis cho taiq lyis kha iq kuh joq lah! 3Khasoeh ge lyis, nyamoq xiklyis ngos Mangso dah nhoengh zis lyis eq, Khristu yah gang loh das zis lyis eq kham mes shoq nghuot. 4Israel jens gas Mangso lo jens nghuot. Nyamoq lyis nyah lo jens duot nhang lha, nyah phunk thuq xoeuq. Nyamoq yah thanghchvp toh, Lyi eq dyei. Nyamoq gas jyoeng dah paiq cho yahge Mangso dah dangthoengh lyis eq xauh yoeus. 5Nyamoq gas nyings hoeuh dah Hebre phauh thyeih moq masyah yaus lyih bang nghuot. Dius khyvlyis gas Khristu eq nyamoq vnyau yah sen. Dvnganh lyis guon dah Mangso lhyi vcaiq vto chungh goh. Amen. 6Mangso dah dangthoengh gas vnyet vkom bweh goeus oen zis ma nghuot. Khasoeh ge lyis Israel vnyau dvnganh yah Mangso dah dius gyingh ma tsain nghuot. 7Abraham dah vnyau vshih nghuot bang eq dvnganh gas Mangso dah lo jens nghuot lhyeh? Mangso Abraham lyis taiq zis gas, Ngos nvng lyis dangthoengh toh vgus Isak masyah nah vnyau vshih gyoh das, ge. 8Hauh vjyuk gas, gungsshoh pheh yah khoeu los dah lo jens gas Mangso dah lo jens ma tsain nghuot; Mangso dangthoengh toh zis yah dvyhangteh khoeu los dah lo jens gas Abraham dah vnyau vshih gyingh nghuot ge suon yoeus dyei. 9Khasoeh ge lyis dangthoengh mas, Heinyos ngos doms jweh lyis Sara gas yukgis lo yoh das, ge taiq toh. 10Haih zis kyingh ma nghuot, Rebeka dah lotang eq yah phauh thyeih Isak masyah los. 11Nghuot laus eq lotang ma khoeu shih las, gis gang cha ma daq kuot shih lyis yah Mangso Rebeka lyis taiq zis gas, Nah lo kuh vyuk gas ngis vyuk jyank mas jons mus das, ge. 12Mangso housoeh taiq zis gas, nyang toeuq toh zis yah dvyhangteh lobes yuk lyis ma lui yoeus, khyen cho mha nyang gas dius ya kuot dah muh lyis vgungs toh las khyen zis ma nghuot, nyang o khyvlyis dvkhyen. 13Housoeh Jyomp maussauh mas, Ngos Yakop lyis jyetdap las, Esau lyis hoeng, ge lhaih toh. 14Housoeh lyis yang, Mangso ma dan oen taiq das lah? Housoeh ma nghuot. 15Khasoeh ge lyis, Ngos jyehjuh kuot mes soeu lhyi jyehjuh kuot das. Ngos nhaiqnyen mes soeu lhyi nhaiqnyen das, ge Moshe lhyi taiq toh. 16Housoeh las Mangso dah khyen cho ka dius dah omes cho, dius dah zwi khank cho mha ma nges. Mangso dah nhaiqnyen cho mha dvnges toh. 17Khasoeh ge lyis lhaihtoh dang mas Egutu hwankti Pharao lyis taiq zis gas, Nvng mas ngah yomsoq yoh chixoeuq las ngah nyings nyeisjvng gonh hoeuh loh bas jungh, oen ngos nvng lyis dvtoeu toh, ge. 18Housoeh las Mangso ka nyang nhaiqnyen mes soeu lyis nhaiqnyen las, nhaiqlom than nhang mes soeu lyis lhoq than dyei nyeis. 19Nghuot laus eq namoq dvyuk yuk ngos lyis, Housoeh lyis Mangso ka dius lyis yobos khasoeh yoh xo das lah? Nyang bauh dah cho lhyi hank yoh kyamp toh lah, ge ngos lyis taiq mes mvbeh. 20Buisnoms phoq eh, nvng gas hank nghuot las Mangso lhyi housoeh yoh toeuh lah? Tsoh auh dvlom gas hauh yvlyis kuot toh goeus soeu lhyi, Nvng ngos lyis chamus heisoeh kuot lah, oen yoh taiq lhyeh? 21Auh shonh soeu ka tsohnyhon lhyi nyang o khyvlyis kuot das toeuh yoh las, tsoh dvjop zis lyis dvkhamh yah nyoqnho ngelang bos yvmas yhung das phauhdap auh, gohtoeu dvkhamh yah ma phauh dah auh yoh kuot ma nghuot lhyeh? 22Housoeh Mangso eq housoeh kuot nyeis. Nyang gas nyah nhaiqlom dyis cho Chixoeuq zis yah nyah yomsoq lyis seq nhang nyeis. Nghuot laus eq nyah dah nhaiqlom dyis gvng mas monh las somh loh mon bang lyis ehnyet xing xing jhen nyeis. 23Yhensain ka nyah nhaiqnyen cho kham yoeus das bang ge dah yang lyis nyah mathank magons Phunk lyis xauh nyvng nhang das nyhenshang o nyeis. Hauh bang gas Mangso dah phunk xauh yoeus das zis sont toh goeus bang nghuot. 24Khasoeh ge lyis yang gas Mangso yah khi toh goeus bang nghuot las, Yuda jens mas kyingh ma nghuot, gohnyau bang mas zis eq nghuot. 25Houyah dvyhangteh, Hosea maussauh mas eq Mangso heisoeh ge taiq: Ngah dius ma nghuot bang lyis ngos ngah dius oen das; Ngos ma jyet ku dah dius nyau lyis eq, Ngos jyet dah dius nyau nghuot, oen das. 26Tsai, namoq ngah dius jens ma nghuot, ge nyamoq lyis taiq zis xauh joqyos mas nyang, dwis nyeis Mangso dah lo jens ge das, ge. 27Esaia eq Israel vnyau dah cho kaiq las, Israel jens gas thomh mas sihsho nyhoq nyo laus eq, nyamoq mas dvtsiq kyingh khyuot yoeus zis dvxauh das. 28Khasoeh ge lyis Mangso ka nyeisjvng thoq mas dius lyis soetuon cho lvnyap kuot tyink das. 29Houyah dvyhangteh xik lyis yah Esaia taiq toh zis gas, Maukhung Jesphung Yhensain yang lyis vnyau vshih dvyhamh ma nyhet toh lyis gas, Yang Sodom teh bweh las Gomora yah doeusgoh das, ge. 30Housoeh yvmvyah yang cha taiq chank bos lo lah? Dan yvlyis ma chank dah gohnyau bang gas lomsjingh gvng mas dan cho yoh. 31Israel vnyau gas, lyi chank las dan cho yoh das xiklyis yomkat, nghuot laus eq hauh lyi lyis ma yoh tsain chank tyink. 32Chamus ma yoh ge lyis, nyamoq gas lomsjingh zis lyis ma nges, muhzoh mas vgungs toh khyvlyis kyingh dvtsain yomkat yvmvyah ma yoh tyink. Housoeh las thungh dwes das luklom mas tsain thungh lains. 33Hauh zis gas lhaihtoh dang mas, Yoeuh aq, ngos Zion mha thungh lains das luklom yahge lainszo das lukmuh lom toh. Nghuot laus eq nyang lyis lomsjingh soeu hank laus eq yom ma gyau das, ge toh.
Copyright
Learn More


text:
1Namoq xikkhonh mas ehnyet noeuh nhamp zis yah ehnyet nyhen mha khyoq cho chixoeuq las namoq yah we loh lyis womh ehnyet chixoeuq nyeis soeu nghuot, ge loeusmus zis xauh soeu ngos Paulo nyang Khristu dah nhaiqnyen ehnyet yahge noeuh nhamp ehnyet yah namoq lyis dung kat. 2Khristu dah noeuh nhamp, ehnyet nyhen mha gyoh yvlyis byi las ngos namoq jyank jweh los uhlyis dang than jis shoq ma bweh das xiklyis khyoeuq kat. Khasoeh ge lyis ngamoq lyis mungkvn dah obos khyvlyis kuot las kang dwis bang nghuot, ge taiq bang lyis ngos than than yoh taiq. 3Ngamoq gas mungkvn mas nyeis zis jyoeng laus eq mungkvn ehnyet khyvlyis jes tsain zan nyeis zis ma nghuot. 4Ngamoq jeszan yvmas yhung dah kyonhkhyi ka mungkvn dius jens chi dah kyonhkhyi ma nghuot. Mangso dah yomsoq yah dyingh dah kyonhkhyi chi lha goeng dah thoenkgus jesdvp jens lyis thyoqpi tyamp. Ngamoq gas ma jus dah phyen-goh dang lyis thyoq tyamp. 5Ngamoq gas Mangso lhyi seq cho joeui lhyi khwank zis yah pahkai dah muh dvnganh yvlyis thyoqpi tyamp. Ngamoq gas dius dah nghamh cho dvnganh lyis nyhik lhunk tyamp las Khristu dah domsyos gyo nhang. 6Namoq gas ngamoq dah domsyos top gyo las dang jings cho yoh seq goeus ya, ngamoq gas dang ma jings dah muh cha lhyi laus eq yobos dyei das zis cicont nghuot. 7Namoq gas chah cho mha eq thoqlosbaus lyis dvtsain yoeuh nyeis. Ngos gas Khristu yah sen, ge vsainnyang gungs lyis nghamh soeu dvyuk yuk bos lah? Bos lyis gas nyah gungs lyis dvlhain doms nghamh suon yoeuh bas jungh. Khasoeh ge lyis nyang gas Khristu shot pheh dah dius nghuot zis yah dvyhangteh, ngamoq eq Khristu shot pheh dah dius nghuot. 8Khasoeh ge lyis ngos gas Mangso dyei dah toeuh yah sen lha dvmsunk zangh khwank laus eq ma xoq, haih toeuh gas namoq lyis thyoqpi das xiklyis ma nghuot, toeutoq das xiklyis dvnghuot. 9Housoeh las ngos huon maussauh yah namoq lyis kyuk mes khyvlyis vjyuk ma mes phui nhang. 10Khasoeh ge lyis dius dvyhamh gas, Paulo dah huon maussauh gas dvmsunk zis yahge kank bos nghuot laus eq nyah gungs ngamoq yah nyeis lyis nyang gas yomnhuk, nyah dang eq cha vkyuh ma bos, tsain ge. 11Housoeh ge soeu seq toh das cho ka, ngamoq gas we yvmas nyeis uhlyis maussauh lhaih kat zis yah dvyhangteh dius gungs nyang namoq jyank mas jweh los uhlyis eq houyah dvyhangteh ngamoq kuot das. 12Jyoengh oen lhyi vsainnyang gungs lyis chunghzo bang mas bos suon tap las, ngamoq gungs lyis nyamoq yah ma womh byi. Nyamoq gas nyamoq kha iq nyhang zis seq das xiklyis nyamoq nyang vkeq thyet toh zo. Housoeh teh bang gas kha iq koh lah! 13Ngamoq gas khwank vvng thoq lyis lai las khwank das zis ma nghuot. Namoq mas ngamoq zwi khank dah muh yah dvgeh, ngamoq zwi khank das xiklyis Mangso nyang toeuq toh dyei dah muhzoh vkhau mha ngamoq dvyoh khwank. 14Namoq gas Mangso ngamoq xiklyis toeuq toh dyei muhzoh khau mha bos joq yvmvyah ngamoq gas Khristu dah gausyis loeus namoq jyank mas chi los uhlyis muhzoh wons wuq das gvm toh dah vkyo lhyweq khyvlyis ma kuot. 15Housoeh yvmvyah ngamoq gas Mangso ngamoq lyis toeuq toh dyei dah muhzoh mas lai las, gohyuk dah muhzoh yah sen yvmas ngamoq moengs zis ma nghuot. Housoeh kuot das gungsthaiq khanhamp eq toeuq toh dyei dah muhzoh khau mha namoq dah lomsjingh cho je los das zis yahge namoq mas muhzoh zes yoh kuot das yvlyis ngamoq nghamhloms. 16Hauh thang lhyi ngamoq gas namoq dah mau nghe pheh lai las gohtoeu munghdan mas Yhensain Yesu dah cho gausyis dang loh yoh taiq kyoh das. Tsai gohyuk dah joqyos, cicont kuot toh dah muhzoh cho mha moengs khwank chah das zis ma nghuot. 17Nghuot laus eq lhaihtoh dang mas, Khwank mes soeu ka, Yhensain kuot dah muhzoh mas khwank nyeis bas jungh, ge taiq toh. 18Khasoeh ge lyis, Jyoeng dah nyoqnho ngelang dyei zis xauh soeu ka vsainnyang gungs lyis vsainnyang chunghzo soeu ma nghuot. Mangso chungh zis xauh soeu dvnghuot.
Copyright
Learn More


text:
TANDA-TANDA KEKUASAAN ALLAH,
ANDAIKATA KITA BERPRASANGKA ALLAH TIDAK ADIL,
PASTINYA JUSTRU PIKIRAN SEBAHAGIAN MANUSIA YANG DHAIF
TAK MAMPU MEMAHAMI KEADILAN ALLAH.
hsndwsp
di
Ujung Dunia
Peureulee tateupeue bahwa musibah alamnjan na 3 bagoe, musibah seubagoe peuringatan Allah lagee Tsunami di Atjeh dan musibah diseubabkan akibat ulah manusia lagee luhop suuem dipe di Jawa dan Musibah seubagoe tanda-tanda keukuasaan Allah lagee gumpa di teumpat ureueng-ureueng kafe njeng hana djiteupeue sapeue teuntang peutunjok Allah. Bandum djeuneh musibahnjan djeuet keu saboh jalan seumike bagi manusia-manusia umumdjih njeng tem seumike. Hingga deungen seumikenjan keumungkenan meureumpek hidajah dari Allah.
Seusuai keujakinan geutanjoe bahwa tiep musibahnjan pasti na hikmah (njeng djroh). Meunurot hematlon, Tsunami di Acheh nakeuh teumasok musibah njeng djroh hikmahdjih. Jalan seumikedjih nakeuh bahwa musibah njeng dipeuget le manusia (baca keuzaliman teuntra Hendon ateueh bansa Acheh - Sumatra) nakeuh juoh leubeh dahsjat dibandengkan musibah Tsunami, meuseue hana takheun malah musibah Tsunaminjan that meu untong keu bansa Acheh - Sumatra. Deungen teuka Tsunaminjan ureueng lua nanggroe njeng dihambat le pihak Hendon awaiken bekdjitameng u Acheh - Sumatra supaja mangat bebaih menzalimi masyarakat sipil, kadjeut di tameng u Acheh hingga teuntra-teuntra Hendon dan Polisi handjeuetle djianianja masjarakat sipil Acheh .- Sumatra secara terang-terangan.
Seulandjutdjih deungen musibah di laot dan bineh pante, djustru teuntra Hendon njeng le mate, seudangkan teuntra Acheh - Sumatra seulamat dalam gle. Peukara ureueng sipil di kuta-kuta dan di gampong-gampong njeng le tjit mate, seubahagiandjih nakeuh ureueng-ureueng njeng meumihak keu teuntra Hendon njeng that keudjinjan. Minimal hana geupakoe sapeue lale geunikmati gadji njeng dibri le peunguasa Hendon (peugawe Hendon, ubee dua boh djab, ret deh toe retnoe rab) atawa peunghuni geudong-geudong mewah njeng hanapakoe keu perdjuangan peubibeueh nangroe.
Musibah Tsunaminjan memang hana djroh keu golongan njeng lon seubutnjan. Seubagian masjarakat sipiltreuk njeng na di Gampong-gampong dan dit njeng di Kuta-kuta nakeuh ureung djroh njeng meumihak keu perdjuangan. Ureueng njeng lageenjankeuh njeng tameng lam katagori 'sjahid' saban lagee TNA njeng mate lam seueh prang karena Allah atawa ureueng sipil njeng dianianja le sipa-i. Bagi ureueng njeng hana meuphom peutunjok Tuhan (agama), geupike malang awaknjan bandum. Disinoekeuh njeng Neupeugah le Allah bahwa seubab matenjan na matjam-.matjam. Na njeng mate dianianja le sipai, mate meuseubab rhet ditjong kajee, mate lam tika eh meuseubab katuha atawa peunjaket hana ngen peu ubat, mate meusireut ngen kult pisang dan matjam-matjam njeng laenlom. Peunjebab matenjan bandum ken ukoran get atawa brok. Ukoran get atawa hanaget nakeuh kiban posisi geutanjoe lam udep di donjanjoe, peuekeuh bak djalan redha Allah atawa bak djalan thaghut. Njankeuh seubab haq tameurunoe supaja geutanjoe roh lam golongan njeng Redha Allah swt.
Ureueng-ureueng njeng manteng udep di Acheh, mateng Neu udji le Allah sampe trok adjai geutanjoe. Seudangkan ureueng-ureueng njeng ka sjahid dan mate lam redha Allah, ka seuleusoe dan bak hakikatdjih ken mate ureueng njan bandum tapi meupinah teumpat dari alam Donja u alam Kubu, untok seulandjutdjih Neupinah lom u alam Akhirat njeng keukai dan hana mate-mate. Meuseubabnjan Allah Neukalen soe diantara geutanjoe njeng kaputoh asa dan bahkan meumihak keu musoh dan soe njeng teutab saba bahpih leubeh geuhen buet peubibeueh bansa geutanjoe dibandengkan masa njeng ka ulikot.
Kadeuh takalen bahwa seubagian ureueng geutanjoe uroenjoe ka meusuruek lam peurangkap musoh njeng hana disadari, hingga meutamah ego watee na teugoran dari pimpinan. Mandumnjan teugantung bak na ileumei perdjuangan meunurot peutunjok Allah lam Qur-an, Hadist dan Imam-imam njeng ka Neutunjok le Allah dan RasulNeuh seureuta pribadi-pribadi agong laendjih njeng aplikasi droeneuhnjan akan tateumee bila na tameurunoe seudjarah/tarekh.
Sesungguhdjih Allah kalheueh Neubi peutunjok keu manusia untok meuudep di planet Bumoenjoe ngen Taurat, Zabur, Indjil dan Al Qur-an seubagoe kitab peuseumpurna dan kitab kontrol Zabur, Taurat dan Injil dari peumalsuan ureueng-ureueng djahe, hingga banlhee kitab njeng awainjan Neupeu mensoh/Neupeubateue seubagoe peudoman udep. Ohlheuehnjan teuma Allah Neu utoihlom Rasul-rasul untok peudampeng kitab-kitapnjan seureuta peundjeulasandjih bagi njeng hana meuphom. Disampeng njanlon Allah Neutunjoklam pribadi-pribadi laen untok peudampeng Al Qur-an ohlheueh Rasulullah neutinggai Donja, supaja manusia seulanjutdjih teutap na bimbingan hingga pasti han seusat keutjuali ureueng-ureueng njeng tulak peundam peng njan.
hsndwsp,-
Terjemahan bebasnya:
Di Las Vegas, RRC dan Uni Soviyet (rusia), Amerika dan Israel, memang takperlu teguran dari Allah disebabkan mereka tidak tau apa-apa tentang hakikat kebenaran Allah. Hal ini sesuai firman Allah: "Sesungguhnya orang-orang kafir itu sama saja bagi mereka, kamu beri peringatan atau tidak kamu beri peringatan (hai Muhammad), namun mereka tetap tidak beriman" (Q.S. 2 : 6). Jadi untuk kita saja melalui Rasulullah via Al Qur-an sudah dikatakan Allah takusah sampaikan kepada mereka, tidak mau berfikir kecuali kafir Jimmi
Perlu kita ketahui bahwa musibah itu ada 3 macam, musibah sebagai peringatan Allah seperti Tsunami di Acheh, musibah yang disebabkan akibat kelengahan manusia seperti pancuran lumpur panas di Jawa dan musibah sebagai tanda-tanda kekuasaan Allah seperti gempa di kawasan kafir yang tidak tau apa-apa.tentang petunjuk Allah. Semua jenis musibah itu menjadi sarana bagi manusia pada umumnya yang mau berfikir. Hingga melalui berfikir itulah mereka berkemungkinan untuk mendapat hidayah Allah.
Sesuai keyakinan kita bahwa setiap musibah itu pasti ada hikmah (yang baik). Hemat saya , Tsunami di Acheh adalah musibah yang baik hikmahnya. Logikanya bahwa musibah yang dicetuskan oleh manusia (baca kezaliman tentara Indonesia atas bangsa Acheh - Sumatra) adalah jauh lebih dahsyat dibandingkan musibah Tsunami, kalau tidak kita katakan malah musibah Tsunami itu sangat beruntung buat bangsa Acheh - Sumatra. Akibat Tsunami itulah orang luar negeri yang sebelumnya dihambat pihak Indonesia agar tidak masuk ke Acheh - Sum,atra supaya bebas menzalimi masyarakat sipil, bisa masuk ke Acheh hingga tentara-tentara Indonesia dan Polisi tidak dapat lagi menganianya masyarakat sipil Acheh - Sumatra secara terang-terangan.
Selanjutnya dengan musibah di laut, pantai, kota dan kampung-kampung, justru tentara Hendon yang banyak mati, sementara tentara Acheh - Sumatra selamat di Gunung-gunung. Soal orang sipil di kota-kota dan dikampung-kampung yang juga banjak mati, sebahagiannya adalah orang-orang yang memihak kepada tentara Hendon yang sangat keji itu. Minimal tidak mau peduli apapun, asik menikmati gaji yang diberikan penguasa Hendon (pegawai Hendon) atau penghuni gedung-gedung mewah yang tidak peduli kepada perjuangan untuk membebaskan negrinya.
Musibah Tsunami itu memang tidak baik bagi golongan yang saya sebutkan tadi. Sebahagian lagi masyarakat di kampung-kampung dan sedikit di kota-kota adalah orang-orang baik yang memihak kepada perjuangan. Orang-orang seperti itulah yang masuk dalam katagori 'Syahid' sama seperti TNA yang mati berjuang karena Allah atau orang-orang sipil yang dianianya oleh TNI/POLRI. Bagi orang yang tidak memahami petunjuk Tuhan (agama), mengira mareka itu malang semuanya. Disinilah yang dikatakan Allah bahwa sebab mati itu bermacam-macam. Ada yang mati dianianya TNI/POLRI, mati disebabkan jatuh dari pohon kayu, mati di tempat tidur disebabkan sudah tua atau penjakit yang tidak ada biaya untuk berobat, mati terpeleset dengan kulit pisang dan macam-macam penyebab lainnya. Penyebab itu semua bukanlah ukuran baik atau buruk. Ukuran baik-buruknya adalah tergantung posisi kita dalam kehidupan di Dunia ini, apakah di jalan keredhaan Allah atau jalan thaghut. Itulah sebabnya kita haq untuk menuntut agar termasuk dalam golongan yang redha Allah swt.
Orang-orang yang masih hidup di Acheh, masih di uji oleh Allah samapi ajalnya. Sedangkan orang-orang yang sudah syahid dan mati dalam redha Allah, sudah selesai dan pada hakikatnya mereka itu bukan mati tapi berpindah tempat dari alam Dunia ke alam Kubur yang selanjutnya akan dipindah lagi ke alam Akhirat yang kekal tidak mati-mati. Justru itu Allah akan melihat siapa diantara kita yang sudah putus asa dan bahkan memihak kepada musuh, dan siapa diantara kita yang tetap sabar walaupun lebih berat usaha membebaskan bangsa kita dibandingkan masa yang lalu.
Sudah nampak kita lihat bahwa sebahagian orang kita hari ini sudah terperosok dalam perangkap musuh secara tidak sadar, hingga bertambah ego ketika mendapat teguran dari pimpinan. Itu semua tergantung ada tidaknya ilmu perjuangan sesuai petunjuk Allah dalam Al Qur-an, Hadist dan Imam-imam yang sudah ditunjukkan Allah dan Rasulnya, serta representant-representant agung lainya dimana aplikasi mereka dapat kita temukan bila kita belajar sejarah /tarekh.
Sesungguhnya Allah telah memberi petunjuk kepada manusia untuk hidup di planet Bumi ini dengan Zabur, Taurat, Injil dan Al Qur-an sebagai kitab penyempurnaan dan kitab kontrolnya terhadap Zabur, Taurat dan Injil dari pemalsuan tangan-tangan jahil hingga ketiga kitap yang terdahulu itu di mensohkan /dibatalkan sebagai pedoman hidup. Selanjutnya Allah juga mengutus para Rasul untuk mendampingi kitab-kitab tersebut serta penjelasannya bagi yang tidak dapat dipahaminya.Disamping itu Allah juga menunjukkan pribadi-pribadi lainnya untuk mendampingi Al Qur-an setelah Rasulullah meninggalkan Dunia agar manusia selanjutnya tetap mendapat bimbingan hingga pasti tidak akan sesat kecuali yang menolak pendamping tersebut.
Billahi fi sabililhaq
hsndwsp
Acheh - Sumatra


text:
Ureuëng Bonan
Sukèë Bonan atawa Bao’an (保安族; pinyin: bǎoān zú) nakeuh saboh sukèë nyang tinggai bak propinsi Gansu ngon Qinghai siblah barat barôh China. Bileuëng sukèë nyoe kureuëng leubèh 17.000 droë sagai (bileuëng thôn 2000 nakeuh 16.505 droë), nyang nakeuh sukèë deungon bileuëng paleng niët keu tujôh di 56 boh sukèë nyang geupeusah lé kuwasa Rèpublik Rakyat China. Sukèë Bonan geumarit ngon bahsa Bonan nyang geutamong ai bahsa Mongol. Sukèë nyoë leupah le nyang meu'ugama Islam. Sukèë Bonan nyang tinggai di Qinghai meula’én bacut bahsa jih deungon nyang tinggai di Gansu. Bahsa Bonan Qinghai na meucawoë peungarôh bahsa Tibet, meula’én deungon bak Gansu nyang meucawoë peungarôh bahsa China.
Taréh[andam | andam nè]
èndatu sukèë nyoë lam haba nyang ka yém nakeuh teuntra Muslém Mongol nyang geuyuë jaga bak Qinghai watèë masa Yuan atawa Ming deungon nyang dudoë geupinah u Gansu bak masa Manchu (Qing) watèë Raja Tongzhi geumat kuwasa (1862-1874). Sukèë nyoë meuhubông paléng thoë deungon sukèë Mongol ngon Dongxiang.
Adat Reusam[andam | andam nè]
Adat reusam sukèë Bonan na teuba reusam sukèë Dongxiang deungon sukèë Hui. Hai nyoë jeut ta nging nibak bajèë sukèë nyoë nyang na deuh peungarôh sukèë Tibet, Hui, ngon Dongxiang nyang meucawoë. Inong sukèë Bonan nyang ka meukawén geungui ija itam keu geutôp ulèë, nyang goh meukawen geungui ija ijô bak ulèë. Awak agam Bonan geungui kupiah itam atawa putéh, leuhnyan geungui cit bajèë jakèt putéh.
Sikin nyang geupeugèt lé sukèë Bonan hayeu sabab sikin jih kreuh ngon rupajih lagak. Sukèë nyoë meuhareukat deungon geupeugèt ngon geumeukat sikin nyoë, sira geupeulara binatang ngon geumeulampoh atawa blang.
Agama[andam | andam nè]
Saboh kawom ubeut sukèë Bonan nyang tinggai bak propinsi Qinghai leubèh le nyang meu'agama Budha, la’én nibak keulompok nyan mandum meuagama Islam. Nibak mandum bileuëng sukèë nyan nyang meu'agama Islam bileuëng jih ji’ôh leubeh jai nibak nyang Budha.


text:
1Ceulaka kheueh gata nyang tapeugét huköm-huköm nyang hana ade keu tatindéeh bansa Ulôn. 2Deungon cara nyang lagée nyan gata ka tateun ureuëng gasien mangat meuteumé hak dan keuadelan, dan tareupah milék inong balée dan aneuëk yatém ngon meuntui. 3Peue nyang gata peubuet bak uroe Po teu Allah geuhuköm gata? Peue daya gata bak uroe Gobnyan geupeuteuka beuncana nibak nanggroe nyang jiôh? Bak soe gata talakée tulông? Dipat gata söm keukayaan gata nyan? 4Naseb gata teuma jipoh maté lam prang atawa ji iréng sibagoe tawanan. Teuma TUHAN mantong beungéh dan teutab geuhuköm. 5TUHAN meufeureuman, "Ceulaka kheueh Asyur! Asyur Ulôn peuguna sibagoe peunyunuét dan puntong kayée sibagoe alat ngon poh keu ureuëng-ureuëng nyang keunong nibak beungéh Lôn. 6Ulôn kirém Asyur keujiseurang bansa Ulôn nyang murtad dan nyang jipeujeuet Ulôn nyoe beungéh. Ulôn kukirém Asyur keujijak reubot dan jiceumeucue dan jigilo-gilo bansa Ulôn lagée abée di ateueh jalan." 7Teuma raja Asyur ka na reuncana geuh keudroe. Gobnyan ka teukat keuneuk geupeuguna cara kreueh dan teupeubinasa bansa nyang le. 8Jih nyan jipeusombong droe, sira jipeugah lagée nyoe, "Pang-pang ulôn banmandum raja-raja! 9Ulôn reupah banda-banda Kalno dan Karkemis, Hamat dan Arpad. Meunan cit ulôn reupah banda-banda Samaria dan Damsyik. 10Ulôn peutaloe banmandum banda-banda nyang jiseumah beurala nyang leubeh meukuasa nibak nyang na di Yerusalem dan Samaria. 11Samaria dan bubena beurala nyang na disinan ka ulôn peubinasa. Nyang saban lagée nyan ulôn peubuet di Yerusalem deungon banmandum beurala nyang jiseumah disinan." 12Teuma TUHAN meufeureuman, "Meunyoe nyang keuneuk Ulôn peubuet di Bukét Sion dan di Yerusalem nyan ka seuleusoe, Ulôn huköm raja Asyur sabab keusombongan dan keu angkuhan jih nyan." 13Raja leupah haba, jipeugah lagée nyoe, "Banmandum nyan ulôn peubuet deungon kuasa lôn keudroe. Ulôn bijaksana dan carông. Ulôn sampôh bataih-bataih lamkawan bansa-bansa, dan ulôn reupah peuseudiaan awaknyan. Lagée banteng ulôn bloh-bloh ngon lôn gilo-gilo ureuëng-ureuëng nyang mat peurintah. 14Bansa-bansa nyang na di ateueh donya lagée uempueng cicém; deungon mudah hareuta awaknyan ulôn cok, lagée ureuëng jikuet boh cicém nyang tinggai didalam uempueng. Hana sayeub nyang meukeupak-keupak, hana nyang peuhah babah jih atawa meuciéb-ciéb." 15Teuma TUHAN meufeureuman, "Peu kheueh jeuet kapak jipeubangga droe keu ureuëng nyang peuguna nyan? Peu kheueh gogajo leubeh peunteng nibak ureuëng nyang peuguna atra nyan? Bukon kayée puntong nyang beuôt ureuëng, teuma ureuëng kheueh nyang beuôt puntong kayée." 16Sabab ureuëng Asyur ka jipeusombong droe, TUHAN Nyang Mahakuasa teuma geupeuteuka bala peunyakét keu geuhuköm peuwira-peuwira nyang gagah-gagah. Awaknyan keunong deumam nyang lumpah seu-uem lagée apui nyang tutông hana jipiôh-piôh. 17Po teu Allah Nyang Mahasuci, Cahya Israel, jeuet lagée apui hu nyang lam siuroe habéh teutot peue-peue nyang na, meunan cit seumak-seumak meuduro. 18Gle ijo nyang raya dan ladang-ladang nyang subo di nanggroe Asyur teupeubinasa bube nyang na, lagée ureuëng sakét nyang meurana sampoe maté. 19Bak-bak kayée tinggai bacut teuk, lé sababnyan di aneuëk miet pih ka hase ji itong bak kayée nyang tinggai nyan. 20Watée jih teuma trok bansa Israel hana le jigantung naseb droe ubak bansa peunguasa nyang rab jipeubinasa awaknyan, teuma ubak TUHAN, Allah kudus Israel. 21Nyang mantong na tinggai cit bacut sagai nibak bansa Israel nyan teuma jimeutobat ubak Allah nyang peukasa. 22Bahpi ureuëng Israel jinoenyoe sadub le jih deungon ano di binéh pasi, teuma napadub droe mantong nyang na jigisa. Huköman TUHAN ka tô that-that, dan meumang pantaih dan ade bansa nyan teupeubinasa. 23Nyoe, bansaboh nanggroe teuma geupeuhanco lé TUHAN Nyang Mahakuasa; nyan kheueh keuputosan TUHAN, nyang hana jeuet teu ubah le. 24TUHAN Nyang Mahakuasa meufeureuman ubak umat Gobnyan di Sion, "Bék teumakot ubak ureuëng Asyur, bahpi awaknyan jitindéeh dan ji éulanya gata lagée nyang jipeubuet lé ureuëng Meusé yoh masa ilée. 25Lam watée nyang paneuk keuhai beungéh Ulôn ubak gata teupiôh, laju awaknyan Ulôn peubinasa. 26Ulôn TUHAN Nyang Mahakuasa, Lôn seunuét awaknyan deungon peunyunuét, lagée Lôn seunuét ureuëng Midian di gunong batée Oreb. Asyur Lôn huköm, saban lagée Ulôn huköm Meusé. 27Bak watée nyan Ulôn kupeubeubaih gata nibak jitindéeh lé ureuëng Asyur, dan awaknyan hana meukuasa ateueh gata." 28Sipa-i Asyur ka jireubot banda Ayat. Awaknyan ka jiliwati Migron! Peubeukalan awaknyan jitinggai di Mikhmas! 29Awaknyan ka leupah jijeumeurang dan jimeudom di Geba! Peunduduek banda Rama yo that-that, dan peunduduek Gibea, banda Raja Saul, ka jipeuplueng droe. 30Meudumpék kheueh, hai peunduduek Galim! Deungoe kheueh peunduduek Laisya! Jaweueb kheueh, peunduduek Anatot! 31Peunduduek Madmena dan Gebim habéh jiplueng jijak meungungsi. 32Uroenyoe musoh na di banda Nob, dan disinan awaknyan jireugam boh sininju u arah Bukét Sion, u banda Yerusalem. 33TUHAN Nyang Mahakuasa geupeuhanco awaknyan lagée cabeueng kayée nyang teuköh nibak bakjih. Nyang paleng meugah dan nyang paleng manyang lamkawan nyan geukoh dan teupeureubah. 34TUHAN geupeureubah awaknyan lagée bak kayée di teungoh gle nyang teuteubang deungon pato. Bahpi awaknyan teuga lagée bak kayée nyang paleng hebat di Libanon, awaknyan reubah cit sapan sapa!
Copyright
Learn More


text:
1Nabi Sulaiman aneuëk agam Nabi Daud ka jeuet keuraja nyang lumpah that kong keududuekan gobnyan didalam keurajeuen Israel. TUHAN Po teu Allah gobnyan geubri beureukat keu gobnyan dan geupeujeuet gobnyan raja nyang paleng meukuasa. 2Banmandum ulée pasokan nyang 1.000 dan nyang 100, banmandum peujabat peumeurintah, dan banmandum ulée keuluwarga Israel ka geupeurintah lé Nabi Sulaiman 3keu jijak deungon gobnyan keu teumpat iébadat di Gibeon. Awaknyan jijak keudeh, kareuna disinan kheueh teumpat Khimah TUHAN nyang ka geupeugöt lé Nabi Musa hamba TUHAN nyan yoh watée gobnyan mantong na dipadang pasi. ( 4Teuma Peuto Peujanjian TUHAN nyan mantong na di Yerusalem didalam khimah nyang ka geupeudong lé Nabi Daud keu Peuto nyan yoh watée geupinah atranyan nibak Kiryat-Yearim.) 5Miseubah peurunggu nyang geupeugöt lé Bezaleel aneuëk si Uri, cucoe Hur, atranyan na cit meurumpok di Gibeon nyang teupeuduek dikeue Khimah TUHAN. Nabi Sulaiman dan banmandum rakyat geuh geumeu iébadat ubak TUHAN di teumpat nyan. 6Dikeue khimah nyan raja laju geupeuseumah di ateueh miseubah peurunggu na 1.000 boh beulatang sibagoe keureubeuen nyang teutot leu TUHAN. 7Bak malam nyan TUHAN Po teu Allah laju geupeuleumah droe Geuh ubak Nabi Sulaiman sira meufeureuman, "Hai Nabi Sulaiman, talakée kheueh ubak Ulôn peue nyang keuneuk gata lakée, nyan teuma Ulôn bri keu gata!" 8Geujaweueb lé Nabi Sulaiman, "Ya Allah Po, Droeneueh ka lheueh neutunyok bahwa Droeneueh get that neugaséh ubak ureuëng syiek ulôn Nabi Daud, dan Droeneueh ka teuma neu baiát ulôn jeuet keuraja keugeunantoe gobnyan. 9Jinoenyoe, ya TUHAN Allah, seumoga Droeneueh neupeuteupat janji Droeneueh ubak ureuëng syiek ulôn. Droeneueh ka neu baiát ulôn jeuet keuraja ateueh bansa nyang raya nyoe nyang hana teuitong jeumeulah jih. 10Lé sababnyan neubri kheueh ubak ulôn keubijaksanaan dan iéleumé nyang ulôn peureulée mangat ulôn pimpén awaknyan. Meunyoe hán lagéenyan, pakriban mungken ulôn hase lôn peurintah umat Droeneueh nyang raya nyoe?" 11Geujaweueb Po teu Allah ubak Nabi Sulaiman, "Peue nyang gata lakée nyan gét that. Gata hana talakée keukayaan atawa hareuta nyang meulimpah meunan cit deungon yuem nyang meusyeuhu atawa bumaté bube nyang na musoh-musoh gata atawa umu beupanyang keu gata keudroe, teuma nyang talakée keubijaksanaan dan iéleumé peungeutahuan mangat hase gata peurintah umat Ulôn nyang ka Ulôn peucaya ubak gata. 12Sabab nyan keubijaksanaan dan iéleumé peungeutahuan Ulônbri keu gata. Seulaén nibaknyan Ulôn teuma Lônbri keu gata udeb leubeh makmu, leubeh kaya dan leubeh meusyeuhu nibak raja nyang toh mantong bah pih nyan raja yoh masa ilée meunan cit bak masa nyang teuma teuka." 13Óh lheuehnyan Nabi Sulaiman laju geutinggai teumpat iébadat di Gibeon diteumpat nyang na Khimah TUHAN, laju geuwo u Yerusalem. Nibak teumpat nyan gobnyan geupimpén peumeurintahan ateueh Israel. 14Gobnyan geuato laju ngon geupeuleungkab lom angkatan prang gobnyan deungon geutamah 1.400 boh geuritan prang dan 12.000 boh guda prang. Siladum nibak peuleungkapan prang nyan geukeubah di Yerusalem, dan nyang leubeh nibak nyan geukeubah di meubagoe banda. 15Bak jamén keurajeuen Nabi Sulaiman, méuh ngon pirak na kheueh barang nyang ka lazem di Yerusalem, saban cit lagée aneuk batée; dan kayée ceumara Libanon nyang that-that le saban lagée kayée bak ara biasa. 16Rot peudagang-peudagang nyang jibantu raja, guda jipeuteuka nibak nanggroe Meusé dan nanggroe Kewe, 17dan geuritan-geuritan prang geupeuteuka nibak nanggroe Meusé cit, óh lheuehnyan geukirém teuma keu raja-raja di nanggroe Het dan raja-raja di nanggroe Siria deungon yuem 150 péng pirak keu yuem saboh guda, dan 600 péng pirak keuk yuem saboh geuritan prang.
Copyright
Learn More